title: Bernard-Marie Koltès

text: Koltès kirjoitti noin kymmenen näytelmää, joista ensimmäinen oli pitkä monologi "La Nuit juste avant les forêts" esitettiin 1977 Avignonin festivaalilla. Hänen näytelmänsä "Médée" herätti tosin huomiota jo 1970. Jean Genet vaikutti Koltèsin kirjoitustyöhön. Muiden absurdin teatterin kirjailijoiden tavoin hän tunsi olevansa vieraassa maassa, hänen tapauksessaan homoseksuaalina heteroseksuaalissa maailmassa. Afrikassa hän näki kuinka eurooppalaiset vaikutteet hävittävät alkuperäiskulttuureja. Aiheesta syntyi näytelmä "Combat de nègre et de chiens". Käytyään Amerikassa hän kirjoitti näytelmän "Läntinen satamalaituri" ("Quai Ouest",1985) veljestä ja sisaresta vieraassa kulttuurissa. Psykopaattitappaja Roberto Succo antoi aiheen viimeiseen näytelmään "Roberto Zucco". Se esitettiin postuumisti Berliinissä vuonna 1990 ja esityksen ohjasi Peter Stein. Sitä on sen jälkeen esitetty kaikkialla Euroopssa ja Yhdysvalloissa. Koltès käänsi Shakespeare näytelmän "The Winter's Tale" ranskaksi. Ranskalainen Théâtre National de Bretagne ohjaajanaan  Rachid Zanouda esitti Koltèsin näytelmän "Läntinen satamalaituri" ("Quai ouest") Tampereen teatterikesässä 2.-8.8. 2010.


title: Pertti Turtiainen

text: Pertti Kalevi Turtiainen (s. 24. syyskuuta 1946 Tampere) on suomalainen poliitikko. Turtiainen oli kansanedustaja Vasemmistoliiton eduskuntaryhmässä vuosina 1999–2003. Ennen eduskuntauraansa Turtiainen työskenteli levyseppänä.


title: Pertti Turtiainen

text: Turtiainen on kuulunut Kangasalan kunnanvaltuustoon vuodesta 1985 ja -hallitukseen 1991–? sekä Pirkanmaan maakuntavaltuustoon 1996–? ja -hallitukseen 1998–1999. Hänet valittiin kansanedustajaksi Pirkanmaan vaalipiiristä. Eduskunnassa Turtiainen kuului hallintovaliokuntaan, ja hän toimi sen varapuheenjohtajana.


title: Pertti Turtiainen

text: Turtiainen on kuulunut TP-konepajan hallitukseen, Tradekan edustajistoon ja Finnveran hallintoneuvostoon. Hän on Metallityöväen liiton liittotoimikunnan jäsen. Vuonna 2009 Turtiainen vastusti Metalliliiton suunniteltua mutta toteutumatta jäänyttä hanketta yhdistyä Teollisuusalojen ammattiliittoon.


title: Chris Smalling

text: Chris Smalling (s. 22. lokakuuta 1989 Greenwich, Lontoo) on englantilainen jalkapallopuolustaja, joka edustaa Englannin valioliigassa pelaavaa Manchester Unitedia.


title: Chris Smalling

text: Maidstone Unitedissa uransa aloittanut Smalling teki toukokuussa 2008 kaksivuotisen sopimuksen Middlesbroughin kanssa, mutta kärsi koti-ikävästä ja siirtyi kesäkuussa Valioliiga-seura Fulhamiin. Hän pelasi avauskaudellaan pääosan akatemiassa ja reserveissä. Hän debytoi Valioliigassa kauden 2008–2009 päätösottelussa Evertonin kentällä tulemalla vaihdosta sisään Aaron Hughesin tilalle. Hän oli ensimmäistä kertaa avauskokoonpanossa Fulhamin paidassa Eurooppa-liigan ottelussa TsSKA Sofiaa vastaan.


title: Chris Smalling

text: Tammikuussa 2010 Manchester United ilmoitti kiinnostuneensa Smallingista ja hän teki seuran kanssa sopimuksen, mutta pelasi kauden 2009–2010 loppuun Fulhamissa. Siirto varmistui heinäkuussa. Hän debytoi Unitedin paidassa Valioliigassa kotiottelussa West Ham Unitedia vastaan korvaamalla Jonny Evansin. Hän nousi vuoden 2011 puolella Unitedin avauskokoonpanoon pelaamalla hyvin Nemanja Vidićin vierellä. Hän pelasi avauskaudellaan 16 valioliigaottelua mestaruuden voittaneessa Unitedin joukkueessa sekä yhdeksän Mestarien liigan ottelua, muun muassa välierien toisen osaottelun Schalkea vastaan. Tappiollisessa loppuottelussa hän ei pelannut.


title: Chris Smalling

text: Smalling pelasi seuraavalla kaudella 19 valioliigaottelua. Hän kärsi loukkaantumisista, joista toukokuussa 2012 tapahtuneesta jalkapöydänmurtumasta toipuminen kesti puoli vuotta. Unitedin mestaruuteen päättyneellä kaudella 2012–2013 hän pelasi 15 valioliigaottelua. Kahdella seuraavalla kaudella hän pelasi kummallakin 25 valioliigaottelua. Kaudella 2015–2016 hän oli voittamassa FA Cupia ja pelasi valioliigassa 35 ottelua.


title: Chris Smalling

text: Smalling edusti nuorempana Englannin alle 20- ja alle 21-vuotiaiden maajoukkueita. Ensimmäisen maaottelunsa Englannin maajoukkueessa hän pelasi EM-karsintaottelussa Bulgariaa vastaan syyskuussa 2011. Hän pelasi MM-kilpailuissa 2014 ottelun Costa Ricaa vastaan. EM-kilpailuissa 2016 hän pelasi Englannin kaikki neljä ottelua. Kaikkiaan hän on pelannut 31 maaottelua ja tehnyt niissä yhden maalin.


title: Zbyněk Michálek

text: Zbyněk Michálek (s. 23. joulukuuta 1982 Jindřichův Hradec, Tšekkoslovakia) on tšekkiläinen jääkiekkopuolustaja, joka edustaa NHL:ssä pelaavaa Arizona Coyotesia. Hän on aikaisemmin edustanut Minnesota Wildia, St. Louis Bluesia ja Pittsburgh Penguinsia. Myös Zbyněkin nuorempi veli Milan on ammattilaisjääkiekkoilija.


title: Zbyněk Michálek

text: Michálek aloitti uransa QMJHL-sarjassa kaudella 2000–2001 Shawinigan Cataractesin riveissä. Kahden kauden jälkeen hän siirtyi Houston Aerosin AHL-joukkueeseen, jossa kauden kruunasi Calder Cupin voittaminen.


title: Zbyněk Michálek

text: 2003–2004 Michálek pääsi testaamaan taitojaan NHL:ssä Minnesota Wildin riveissä 22 ottelun verran. 2005 hänet kaupattiin Phoenix Coyotesiin Erik Westrumiä ja Dustin Woodia vastaan. Michálek pelasi Coyotesin paidassa viisi kautta, kunnes 2010 vapaana pelaajana solmi 20 miljoonan ja viiden vuoden sopimuksen Pittsburgh Penguinsin kanssa.


title: Zbyněk Michálek

text: Kesällä 2012 Penguins kauppasi Michálekin takaisin Phoenixiin Harrison Ruoppia, Marc Cheverieta ja Phoenixiin kolmannen kierroksen varausnumeroa vastaan .


title: Zbyněk Michálek

text: Kahden kauden jälkeen hänet kaupattiin St. Louis Bluesiin juuri ennen siirtotakarajan umpeutumista maaliskuussa 2015. Heinäkuussa vapaana pelaajana hän siirtyi takaisin Coyotesiin.


title: Zbyněk Michálek

text: Michálek edustaa Tšekkiä maajoukkuetasolla. Hän pelasi veljensä kanssa vuoden 2010 talviolympialaisissa, jossa Suomi tiputti Tšekin puolivälierissä. Michálek voitti pronssia vuoden 2011 MM-kisoissa.


title: Zbyněk Michálek

text: Michálek on naimisissa Helenan kanssa, ja heillä on kaksi lasta. Hänen nuorempi veljensä Milan pelaa NHL:ssä Toronto Maple Leafsin joukkueessa.


title: Benito Archundia

text: Benito Armando Archundia Téllez (s. 21. maaliskuuta 1966 Tlalnepantla, Meksiko) on meksikolainen jalkapallotuomari. Ammatiltaan hän on juristi ja ekonomisti. Hän on toiminut kansainvälisenä tuomarina vuodesta 1993 ja hänen ensimmäinen kansainvälinen ottelunsa oli Yhdysvaltojen ja Kreikan kohtaaminen toukokuussa 1994. Archundia on tuominnut muun muassa kaksissa MM-kilpailuissa, Copa Libertadoreksessa ja Copa Américassa.


title: Djatlovin solan onnettomuus

text: Djatlovin solan onnettomuus oli yhdeksän henkilön retkikunnan kuolemaan johtanut onnettomuus Pohjois-Uralilla 2. helmikuuta vuonna 1959. Se tapahtui Otorten-vuoren (mansin kielellä: ""Älä mene sinne"") itäpuolella, jota kutsutaan nimellä Holat-Sjahl; nimi on myös mansin kieltä ja tarkoittaa "Kuollutta vuorta", sillä siellä ei ole mitään metsästettävää. Sola, jossa onnettomuus tapahtui, on myöhemmin nimetty "Djatlovin solaksi" siellä menehtyneen vaellusryhmän johtajan, Igor Djatlovin mukaan.


title: Djatlovin solan onnettomuus

text: Tapauksessa retkikunta repi teltan auki sisältäpäin puukolla ja juoksi ilman kenkiä kilometrien päähän jäätyen sinne kuoliaaksi. Erikoista tapauksessa on se, ettei ole keksitty mitään syytä, miksi retkikunta olisi juossut niin kauas ja siihen suuntaan teltalta. Äkillinen poistuminen ja pakeneminen olisi voinut mahdollinen esimerkiksi lumivyöryn ääneksi luullun metelin takia, mutta tällöin erikoista olisi se, että joukko pakeni alas rinnettä pitkin eikä sivulle, pois lumivyöryn tieltä, kuten kokeneet retkeilijät tekisivät. Ulkopuolinen hyökkääjä voisi olla toinen syy, mutta ainakin viranomaisten väitteiden mukaan paikalla ei ollut ulkopuolisten jalanjälkiä lumessa.


title: Djatlovin solan onnettomuus

text: Silminnäkijöiden puuttuminen ja tapauksen myöhempi tutkimus on herättänyt paljon kysymyksiä. Ensimmäiset tutkimustulokset viittasivat vaellusryhmän repineen telttansa auki sisäpuolelta ja paenneen paljain jaloin lumihankeen. Ruumiissa ei ollut ulkoisen väkivallan merkkejä, mutta kahdella uhrilla oli kallonmurtumia, kahdella kylkiluunmurtumia ja yhdeltä puuttui kieli. Myöhempien lähteiden mukaan neljän uhrin vaatteissa oli korkeita säteilypitoisuuksia, mutta tästä ei ole mainintaa alkuperäisissä dokumenteissa. Neuvostotutkijoiden johtopäätös oli vain, että "tuntematon pakottava luonnonvoima" oli aiheuttanut kuolemat. Alue suljettiin kolmeksi vuodeksi tapauksen jälkeen. Tapahtumien kulku on jäänyt epäselväksi, koska henkiinjääneitä ei ole.


title: Djatlovin solan onnettomuus

text: Igor Djatlovin johtaman retkikunnan tavoitteena oli suorittaa hiihtovaellus Pohjois-Uralilla Sverdlovskin alueella lähellä Komin tasavallan rajaa. Ryhmään kuului kahdeksan miestä ja kaksi naista, useimmat Uralin polyteknisen instituutin opiskelijoita:


title: Djatlovin solan onnettomuus

text: Retkikunnan määränpäänä oli 10 kilometriä onnettomuuspaikalta pohjoiseen sijaitseva Otorten-vuori. Reitti oli luokiteltu vaikeusasteeltaan "Kategoria III":een, kaikkein vaikeimmaksi. Kaikki ryhmän jäsenet olivat kokeneita pitkänmatkanhiihtäjiä ja vuoristossa liikkujia.


title: Djatlovin solan onnettomuus

text: Ryhmä saapui junalla Ivdeliin 25. tammikuuta ja jatkoi kuorma-autolla Vižaihin, joka oli viimeinen asutettu kylä niin pohjoisessa. Sieltä he aloittivat matkansa Otortenia kohti 27. tammikuuta. Seuraavana päivänä Juri Judin kääntyi takaisin sairastumisen vuoksi. Yhdeksän muuta osallistujaa jatkoi retkeä.


title: Djatlovin solan onnettomuus

text: Viimeiseltä leiripaikalta löytyneet kamerat ja päiväkirjat kertovat ryhmän matkasta onnettomuutta edeltäneeseen päivään asti. 31. tammikuuta ryhmä saapui ylänköalueen reunalle ja alkoi valmistautua nousuun. He jättivät ruokaa ja varusteita metsäiseen laaksoon paluumatkaa varten. Seuraavana päivänä (1. helmikuuta) alkoi vaellus solan läpi. Suunnitelmana oli ilmeisesti leiriytyä yöksi solan toiselle puolelle, mutta huonon sään ja heikon näkyvyyden vuoksi he eksyivät ja ajautuivat länteen kohti Holat-Sjahlin huippua. Huomattuaan erehdyksensä ryhmä päätti pysähtyä ja leiriytyä vuoren rinteelle.


title: Djatlovin solan onnettomuus

text: Djatlov oli etukäteen sopinut lähettävänsä sähkösanoman urheiluseuralleen heti, kun ryhmä palaa takaisin Vižaihin. Tämän olisi pitänyt tapahtua viimeistään 12. helmikuuta, mutta asiaan ei heti reagoitu, kun päivämäärä koitti eikä viestiä kuulunut. Muutaman päivän viivästykset olivat yleisiä hiihtovaelluksilla. Ensimmäinen vapaaehtoinen opiskelijoiden ja opettajien muodostama pelastuspartio lähti matkalle 20. helmikuuta huolestuneiden omaisten vaatimuksesta. Myöhemmin myös poliisi ja armeija osallistuivat etsintöihin helikopterein ja lentokonein.


title: Djatlovin solan onnettomuus

text: 26. helmikuuta etsijät löysivät hylätyn leirin vuoren rinteeltä. Teltta oli vaurioitunut pahoin ja jäljet lumihangessa johtivat kohti läheistä metsikköä (solan toisella puolella 1,5 km koilliseen), mutta 500 metrin päässä jäljet peittyivät lumeen. Metsän reunasta suuren männyn alta löytyi nuotion jälkiä ja kaksi vainajaa (Krivoništšenko ja Dorošenko) alusvaatteisillaan ilman jalkineita. Männyn ja leirin väliltä etsijät löysivät kolme ruumista (Djatlov, Slobodin ja Kolmogorova), joiden asennoista päätellen he olivat yrittäneet palata takaisin leiriin. Heidät löydettiin toisistaan erillään 300:n, 480:n ja 630:n metrin päässä männystä.


title: Djatlovin solan onnettomuus

text: Muiden retkikunnan jäsenten etsintä kesti yli kaksi kuukautta. Heidät löydettiin 4. toukokuuta neljän metrin syvyydestä lumihangesta kauempana metsässä olleesta rotkosta.


title: Djatlovin solan onnettomuus

text: Onnettomuustutkinta aloitettiin heti ensimmäisten ruumiiden löydyttyä. Viidellä vainajalla ei ollut kuolemaan johtaneita vammoja, joten kuolinsyyksi määriteltiin hypotermia. Yhdellä uhrilla oli pieni kallonmurtuma, mutta se ei ollut hengenvaarallinen.


title: Djatlovin solan onnettomuus

text: Toukokuussa löytyneiden neljän ruumiin tutkinta muutti kokonaiskuvan. Kolmella oli kuolettavia vammoja: Thibeaux-Brignollella oli paha kallonmurtuma ja Dubininalla ja Zolotarjovilla oli murtumia rintakehän alueella. Vammojen laatu oli erään asiantuntijan mukaan pahoissa auto-onnettomuuksissa aiheutuvien luunmurtumien luokkaa. Ruumiissa ei ollut ulkoisia haavoja, eli vaikutti siltä, kuin vammat olisivat syntyneet kovan paineen seurauksena. Yhdeltä naiselta puuttui kieli. Alkuvaiheessa pidettiin mahdollisena, että paikallinen alkuperäiskansa mansit olisivat voineet murhata hiihtäjät, mutta tutkinnassa paljastuneet seikat sulkivat tämän vaihtoehdon pois. Alueella ei ollut muita kuin hiihtäjien itsensä jalanjälkiä, eikä merkkejä väkivallasta näkynyt.


title: Djatlovin solan onnettomuus

text: Todisteiden mukaan ryhmä oli hylännyt leirinsä yöllä, kun he olivat jo nukkumassa. Vaikka pakkanen oli kova (-30 °C:n paikkeilla) ja myrskysi, heillä ei ollut paljon vaatteita yllään. Joillain oli vain yksi kenkä, toisilla ei ollut kenkiä ollenkaan tai oli vain pelkät sukat. Joillain oli yllään riekaleita toisten kuolleiden vaatteista. Ne oli ilmeisesti revitty siinä vaiheessa kun osa uhreista oli jo kuollut. Hypotermiatapauksissa ns. "paradoksaalinen riisuutuminen" on melko yleistä. Sitä esiintyy vakavissa ja keskivaikeissa tapauksissa, joissa potilaista tulee sekavia ja arvaamattomia. He saattavat riisua vaatteitaan, mikä puolestaan johtaa yhä suurempaan lämmönhukkaan.


title: Djatlovin solan onnettomuus

text: Tutkimusraporttien julkisiin osiin perustuvien lehtitietojen mukaan:


title: Djatlovin solan onnettomuus

text: Lopputulemana oli, että kuolemat aiheutti ""tuntematon pakottava luonnonvoima"". Tutkimukset lopetettiin virallisesti toukokuussa 1959, "koska syyllistä ei ollut". Asiakirjat vietiin salaiseen arkistoon, ja niiden valokopiot tulivat julki vasta 1990-luvulla, mutta osa papereista oli kadonnut.


title: Djatlovin solan onnettomuus

text: Joidenkin tutkijoiden mukaan viranomaiset eivät huomanneet tai sivuuttivat tahallaan seuraavia faktoja:


title: Djatlovin solan onnettomuus

text: Viime aikoina on viitattu myös lumivyöryn mahdollisuuteen, mitä pidetään kuitenkin epätodennäköisenä. Ryhmä koostui kokeneista vaeltajista, ja he eivät olisi voineet pelästyä näin voimakkaasti lumivyöryn aiheuttamaa jyrinää. Siksi toiseksi, teltat tai osa uhreista eivät olleet hautautuneet lumeen. Rinne oli myös liian loiva että sillä olisi voinut sattua lumivyöry.


title: Djatlovin solan onnettomuus

text: Lisäksi telttaa ei ollut pystytetty asianmukaisesti, joka oli epäilyttävää, koska retkikunta osasi pystyttää teltan. Teltasta löytyi myös tarkasta varusteluettelosta poiketen retkikunnalle kuulumattomia esineitä: suksisauva ja kiinalainen taskulamppu. On myös esitetty teoria jonka mukaan telttaa ja ruumiita olisi siirretty retkikunnan kuoleman jälkeen.


title: Djatlovin solan onnettomuus

text: Monille tapauksen erikoisille yksityiskohdille on syitä, jotka hälventävät onnettomuuteen liitettyjä mielikuvituksellisia teorioita. Tällaisiksi syiksi on esitetty mm.:Jekaterinburgissa toimii Uralin teknisen valtionyliopiston avustuksella Djatlovin säätiö, jonka tavoitteena on saada viranomaiset aloittamaan onnettomuuden tutkinta uudelleen. Lisäksi säätiö ylläpitää Djatlovin museota.


title: Djatlovin solan onnettomuus

text: Elokuvaohjaaja Renny Harlin teki aiheesta kuvitteellisen elokuvan "Devil's Pass", joka tuli ensi-iltaan 2013.


title: Leonard Chess

text: Leonard Chess (syntyjään Lejzor Czyz) (12. maaliskuuta 1917 Motal – 16. lokakuuta 1969 Chicago) oli puolalaissyntyinen amerikkalainen levytuottaja ja levy–yhtiö Chess Recordsin perustaja.


title: Leonard Chess

text: Lejzor Czys syntyi juutalaiseen yhteisöön Motalissa Puolassa (nykyisin osa Valko-Venäjää). Perhe muutti Yhdysvaltoihin vuonna 1928, asettui Chicagoon ja muutti sukunimensä Chessiksi. Lejzorista tuli Leonardo ja hänen veljestään Fiszelistä Philip.


title: Leonard Chess

text: Aluksi Leonard ja Philip perustivat Chicagon eteläosassa ainoastaan mustille asiakkaille tarkoitetun yökerhon "Macomba Loungen", joka paloi vuonna 1950. Noihin aikoihin Leonard tapasi pitkäaikaisen yhtiökumppaninsa Muddy Watersin, jonka hän otti artistiksi perustamaansa levy-yhtiöön Chess Recordsiin. Vaikka Watersin lisäksi mm. Little Walter, Howlin' Wolf, Willie Dixon ja Chuck Berry olivat merkittäviä levyttäjiä, niin Chess piti parhaana artistinaan Etta Jamesia.


title: Leonard Chess

text: Chess aikoi myydä yhtiönsä 1960-luvun lopulla mutta kuoli sydänkohtaukseen lähtiessään studiolta. Hän oli kuollessaan 52-vuotias.


title: Leonard Chess

text: Vuonna 2008 ilmestyi Darnell Martinin ohjaama elokuva "Cadillac Records", joka kertoo Chess Recordsin syntytarinan ja sen artisteista. Adrien Brody näyttelee Chessiä, Jeffrey Wright Muddy Watersia, Cedric the Entertainer Willie Dixonia, Columbus Short Little Walteria ja Beyoncé Knowles Etta Jamesia. Elokuvan ensi-ilta oli 5. joulukuuta 2008.


title: Juha Jokinen (raviselostaja)

text: Juha Jokinen (s. 1967) on suomalainen raveihin erikoistunut urheilutoimittaja. Jokinen toimii selostajana muun muassa Jyväskylän Killerin raviradalla. Lisäksi hän on vuoden 2012 alusta ollut mukana tekemässä Ravisuora-ohjelmaa TV2:lle.


title: Juha Jokinen (raviselostaja)

text: Jyväskylässä asuva Jokinen on valittu kerran Suomen parhaaksi raviselostajaksi. Hän on myös ohjastanut n. 45 starttia.


title: Marco Ruben

text: Marco Gastón Ruben Rodríguez (s. 26. lokakuuta 1986 Capitán Bermúdez, Argentiina) on argentiinalainen jalkapalloilija. Hän edustaa Argentiinalaista Rosario Centralia ja on pelipaikaltaan hyökkääjä.


title: Marco Ruben

text: Ruben aloitti uransa Rosario Centralista vuonna 2004. Aikaisemmin hän oli pelannut seuran juniorijoukkueissa. Vuoden 2006 syyskaudella (Apertura) hän teki 17 ottelussa seitsemän maalia ja oli näin joukkueensa paras maalintekijä. Tämä herätti kiinnostusta useissa eri seuroissa kotimaassa sekä Euroopassa. Lopulta hän siirtyi River Plateen 7,5 miljoonan dollarin kaupassa, johon kuuluivat myös seuratoverit Cristian Villagra ja Juan Ojeda.


title: Marco Ruben

text: Ruben ehti pelata River Platessa vain lyhyen aikaa, kun hän siirtyi tammikuussa 2008 espanjalaiseen Villarrealiin 7 miljoonan dollarin siirtokorvauksella. Saapumisensa jälkeen hänet lainattiin välittömästi loppukauden kestävällä sopimuksella Recreativoon. 27. tammikuuta 2008 hän pelasi ensimmäisen ottelunsa Espanjan Primera Divisiónissa Getafea vastaan.


title: Marco Ruben

text: Kauden 2008–2009 hän jatkoi lainalla Recreativossa ja pelasi yhteensä 29 ottelua, joissa syntyi kolme maalia. Joukkue ei onnistunut säilyttämään sarjapaikkaansa kauden päätteeksi ja niin hän palasi takaisin Villarrealiin. Hän vietti kuitenkin suurimman osan kaudesta seuran reservijoukkueessa, joka pelasi Segunda Divisiónissa.


title: Marco Ruben

text: 7. helmikuuta 2010 Ruben pelasi ensimmäisen sarjaottelunsa Villarrealin edustusjoukkueessa Mallorcaa vastaan.


title: Marco Ruben

text: Vuonna 2015 Ruben palasi joukkueeseen, jossa aloitti uransa, Rosario Centraliin.


title: Duke (hahmo)

text: Duke on Action Force -universumissa esiintyvä sankari. Hasbron luoma hahmo esiintyi ensimmäisen kerran vuonna 1983 A Real American Hero lelusarjassa.


title: Duke (hahmo)

text: Duke on kotoisin St. Louisista ja osaa puhua englannin lisäksi ranskaa ja saksaa, sekä useita Etelä-Aasian kieliä. Hän valmistui Fort Benningin maavoimien koulutuksesta ja on käynyt erikoisjoukkojen koulutuksen. Sittemmin Duke oli neljän eri erikoisjoukkoja kouluttavan koulun ohjaajana. Saavutuksistaan huolimatta hän ei suostu työskentelemään upseerina vaan uskoo komentajan paikan olevan joukkojensa mukana rintamalla, eikä sen takana. Duke on sotilasarvoltaan Ylivääpeli.


title: Duke (hahmo)

text: Duke esiintyi kenraali Flaggin alaisena ja johti G.I. Joe joukkoa G.I. Joe: A Real American Hero minisarjassa, jossa hahmon äänenä toimi Michael Bell.


title: Duke (hahmo)

text: Duke valvoi Skystriker hävittäjien koelentoja, kun Cobra hyökkäsi G.I. Joe Teamin päämajaan. Taistelun päätteeksi Cobra vetäytyi, mutta onnistui haavoittamaan suurimman osan sotilaista. Myöhemmin kenraali Flagg komensi Dukea testaamaan armeijan turvallisuus vakoilusatelliittia. Duke jäi MASS laitteen energia-aallon uhriksi, kun Cobra teleporttasi joukkonsa heidän tukikohtaan varastaakseen satelliitin. Duke joutui tämän myötä vihollisensa vangiksi ja joutui ottamaan osaa Cobra Commanderin urheiluareenan tapahtumaan, jossa Duke kohtasi jättiläisen.


title: Duke (hahmo)

text: Michael Bell ääninäytteli Dukea vuoden 1985 animaatiosarjassa Action Force.


title: Duke (hahmo)

text: Duke toimi vuorotellen Flintin kanssa taistelurintamalla johtajana. Duke joutui sarjan alussa Zartanin vangiksi, kun Cobra teki yllätyshyökkäyksen heidän avaruusaseman tukikohtaan ja joutui katsomaan kuinka Zartan aktivoi yksitellen kuutioiden pimeyden säteet ohjaamosta käsin. Duke pääsee vapaaksi, kun avaruusasemalla olleet Joen sotilaat onnistuvat kukistamaan viholliset. Duke sammuttaa säteet, jonka myötä pimeydessä ollut Maa palaa normaaliin tilaan.


title: Duke (hahmo)

text: Duke sai seuraavan kerran ensimmäisen tehtävänsä jaksossa 9, jossa hän etsi muiden Joe joukkojen kanssa Cobra Commanderin piilopaikkaa, vihollisen uhatessa jälleen tuhota maita mikäli hänelle ei luovuttetaisi maailmaa. Duken matka jäi kuitenkin lyhyeksi, kun Acen lentämä hävittäjä ammuttiin alas ja kaksikko joutui Majuri Bluddin vangiksi. He onnistuivat kuitenkin pakenemaan ja tuhosivat Cobran sademetsässä sijainneen tukikohdan. Breakin saatua selville Cobran piilopaikan he riensivät tuhoamaan sen. Duke saapui yhdessä Acen ja Scartlettin kanssa Cobra Commanderin ja Destron luo tuhoamaan heidän pommien kauko-ohjaimen, mutta viholliskaksikko onnistui kuitenkin karkaamaan.


title: Duke (hahmo)

text: Hahmon äänenä toimi sarjan kahdeksassa ensimmäisessa jaksossa David Wills ja lopuissa jaksoissa Frank Frankson.


title: Duke (hahmo)

text: Steve Blum ääninäytteli Dukea vuoden 2009 animaatiosarjassa .


title: Duke (hahmo)

text: Duke oli G.I. Joe erikoisjoukkojen johdossa, kun Cobra Commander iski Moskovan maantasalle ja heidän laivoston alus koko yllättävän pommihyökkäyksen. Pian he löytävät myös Bazookan ruumiin, josta ei löydy mitään kuolinsyyn merkkejä. Doc löytää kuitenkin ruumiin suusta pienen paperikäärön, jossa on tarkoitettu viesti Snake Eyesille. Duke antaa luvan lähteä, mutta käskee olemaan valmiina kun häntä tarvittaisiin. Duke kasaa joukot ilmoittaakseen Cobran Moskova iskusta ja aloittaa tilanteen tarkemman tutkimisen yhdessä tukihenkilöstön kanssa. Yksi tukihenkilöistä saa selville Cobran käyttäneen hiukkastykkiä ja Duke päättää lähteä yksin kohti Omskia, tuhoamaan laukaisimen. Scarlett vaatii päästä mukaan ja kaksikko matkaa kohti Siperiassa sijaitsevaa ohjusasemaa. Duke ja Scarlett onnistuvat tunkeutumaan ohjusaseman sisälle ja kohti hiukkastykin hallintalaitetta. Zartan onnistuu kuitenkin haavoittamaan Dukea, joka ampuu hänet yrittäessään ampua Scarlettin. Duke käskee Scarlettin kytkemään laitteen pois päältä, mutta nainen kertoo laitteen olevan helposti kytkettävissä takaisin päälle. Duke käskee ylikuormittamaan tietokoneen ohjelmoinnin ydinkärjistä, jonka seurauksena koko rakennus räjähtäisi kuuden minuutin sisällä. Scarlett tekee käskyjen mukaan, mutta ei suostu jättämään Dukea kuolemaan, joka ei ehtisi ajoissa pois rakennuksesta loukkaantumisen vuoksi. Sen sijaan Scarlett jää Duken viereen viettääkseen hänen kanssaan viimeiset minuutit, kunnes hiljaisuuden keskellä Ripcord ilmoittaa radion välityksellä kykenevänsä leijumaan helikopterillaan siilon yllä ja heittämään kaksikolle köydet pakenemista varten. Matkalla kohti tukikohtaa Ripcord kertoo tuoreimmat tilannekatsaukset Dukelle, joka päättää seuraavan suunnitelman olevan tappaa Cobra Commander.


title: Duke (hahmo)

text: Jason Marsden ääninäytteli Dukea "issa".


title: Duke (hahmo)

text: Duke työskentelee kersanttina G.I. Joe joukoissa. Lady Jaye antoi hänelle tehtävän auttaa Scarlettia, jonka on määrä kerätä tietoa Cobran farmaseuttiyhtiöstä. Duke sai tehtävää varten oman miehistönsä johon kuuluvat Ripcord, Roadblock ja Tunnel Rat. Heidän tehtävä onnistui osittain, mutta saivat pian huomata joutuneensa lavastetuksi. Duke joukkoineen yrittää selvittää Cobran aikeet ja miks heidät petettiin.


title: Duke (hahmo)

text: Duke esiintyi vuoden 1987 animaatioelokuvassa , jossa hahmoa ääninäytteli Michael Bell.


title: Duke (hahmo)

text: Duke oli vastuussa pilatessaan Cobran ensimmäisen yrityksen kaapata BET kone ja sieppasi samalla Serpentorin. Cobra-Lan ja Dreadnokien avulla Serpentor karkaa ja saa kostettua toisella yrityksellään kaapata BET koneen. Duke loukkaantui pahoin, kun Serpentor keihästi hänet taistelun aikana. Vammojen myötä hän vajoaa koomaan.


title: Duke (hahmo)

text: Duke esiintyi vuoden 2009 elokuvassa , jossa hahmoa näytteli Channing Tatum.


title: Duke (hahmo)

text: Elokuvan alussa Duke on sotilas, joka haluaa tulla osaksi kenraali Hawkin ryhmää. James McCullen kutsuu häntä kapteeniksi vaikka Duke pitää asussaan yllään majurin arvomerkkiä. Duke oli kihloissa Ana Lewsin kanssa, joka oli elokuvan alkaessa yksi heidän vihollisista Baroness. Duke jätti Lewisin, koska koki syyllisyyttä kihlattunsa veljen, Rexin kuolemasta. Duke liittyy G.I. Joe joukkoihin tietäessään Baronessista kaiken, myös hänen taisteluparinsa Ripcord liittyy samalla joukkoihin mukaan. Heitä harjoitettiin tulevaa tehtävää varten ja he saivat myös edistykselliset sota-asut käyttöönsä. Tehtävä aikaistui, kun Cobran joukot hyökkäsivät heidän tukikohtaansa ja varastivat nanohiukkasydinkärjet. Duke sai Ripcordin kanssa tehtäväksi lähteä estämään Baronessia ja Storm Shadowta, jotka matkasivat Pariisiin. Duke ja Ripcord saivat käyttöönsä erikoissota-asut, joita olivat aikaisemmin sovittaneet. Näiden avulla he jahtasivat Heavy Dutyn ja Scarlettin avustuksella rikolliskaksikkoa. Tehtävän päätteeksi he onnistuivat juuri ja juuri pelastamaan Pariisin isommilta tuhoilta, mutta Duke joutui siepatuksi hypätessään Storm Shadown ja Scarlettin pakoalukseen. G.I. Joen erikoisjoukot matkasivat kohti pohjoisnavalla sijaitsevaa McCallumin MARS tukikohtaa pelastaakseen Duken, joka oli joutua Tohtorin mielenhallinnan uhriksi. Hän onnistui lopulta pakenemaan Baronessin avustuksella ja vangitsemaan Tohtorin ja McCallumin.


title: Living in the USA

text: Living in the USA on yhdysvaltalaisen laulajan Linda Ronstadtin studioalbumi vuodelta 1978. Levyn on julkaissut Asylum Records ja sen on tuottanut Peter Asher.


title: Living in the USA

text: Levyn on äänittänyt ja miksannut Val Garay The Sound Factory -studiossa Los Angelesissa 5. toukokuuta ja 3. heinäkuuta välisenä aikana 1978. Garayn apulaisena on ollut George Ybarra. Miksaus on tehty Aphex Aural Exciter -systeemillä. Masteroinnin on tehnyt Doug Sax Mastering Labissa.


title: Living in the USA

text: Kannen graafinen suunnittelija on Kosh ja valokuvat on ottanut Jim Shea.


title: Living in the USA

text: Levyllä soittavista muusikoista ei ole mainintaa, mutta sisäkannen kuvassa ulkoilmaravintolassa olevat asiakkaat on nimetty: Peter, Waddy, Don, Kenny, Dan, Russ ja Linda.


title: Living in the USA

text: Sivu 1


title: Living in the USA

text:
1. Back in the U.S.A. – 3:02
2. When I Grow Too Old to Dream – 3:52
3. Just One Look – 3:20
4. Alison – 3:20
5. White Rhythm & Blues – 4:17


title: Living in the USA

text: Sivu 2


title: Living in the USA

text:
1. All That You Dream – 3:43
2. Ooh Baby Baby – 3:18
3. Mohammed's Radio – 4:20
4. Blowing Away – 3:15
5. Love Me Tender – 2:39


title: Living in the USA

text: Linda Ronstadt LP "Living in the USA" (Asylum Records 6E-155, 1978)


title: Ryhmy ja Romppainen (elokuva)

text: Ryhmy ja Romppainen on Risto Orkon ohjaama farssielokuva vuodelta 1941. Elokuva perustuu Armas J. Pullan romaanin kaverushahmoihin vääpeli Ryhmyyn ja vänrikki Romppaiseen. Kansanfarssiksi luonnehdittuun elokuvaan liittyy myös salonkiviihteen piirteitä.


title: Ryhmy ja Romppainen (elokuva)

text: Aikalaisarvioissa suhtautumien elokuvaan oli varsin myönteistä, esimerkiksi Toini Aaltosen (Suomen Sosialidemokraatti) mielestä elokuva on "monessa mielessä ansiokas".


title: Ryhmy ja Romppainen (elokuva)

text: Eräs televisioesityksen nähnyt kriitikko luonnehtii tarinaa laahaavaksi, loogisesti onnahtelevaksi tyyppigalleriaksi, jossa huudetaan ja mekastetaan korviavihlovasti.


title: Ryhmy ja Romppainen (elokuva)

text: Ryhmy ja Romppainen törmäävät sodasta lomalle päästessään kansainväliseen rikollisliigaan, joka on varastanut asiapapereita.


title: Izitso

text: Izitso on laulaja-lauluntekijä Cat Stevensin kymmenes studioalbumi, joka julkaistiin vuonna 1977. Sen on julkaissut Island Records.


title: Izitso

text: Albumin kappaleet, kuten "(I Never Wanted) To Be a Star", heijastelevat kriisejä, joita Stevens tunsi tähtenä olemisen ja henkilökohtaisen minänsä välillä. Tämän jälkeen Stevens teki vain yhden albumin ennen kääntymistään islamiin.


title: Izitso

text: Albumin avauskappale "Days of the Old Schoolyard" oli suuri singlehitti ja se on omistettu Stevensin kiertuekokoonpanoon kuuluneelle laulaja Linda Lewisille.


title: Izitso

text: A-puoliB-puoli


title: Woman from Tokyo

text: Woman from Tokyo on Deep Purplen kappale ja single vuodelta 1973. Se julkaistiin yhtyeen seitsemännellä albumilla "Who Do We Think We Are", ja se oli albumin ainoa kappale, joka äänitettiin Frankfurtin sijaan Roomassa. Kappaleen kirjoittajiksi on merkitty koko yhtye; Ritchie Blackmore, Jon Lord, Ian Paice, Ian Gillan sekä Roger Glover.


title: Woman from Tokyo

text: Singlen b-puolella on ”Black Night” -kappaleen liveversio.


title: Woman from Tokyo

text:
A-puoli
B-puoli


title: Jean-Louis Gasset

text: Jean-Louis Gasset (s. 9. joulukuuta 1953) on ranskalainen jalkapallovalmentaja ja entinen keskikenttäpelaaja. Joulukuusta 2017 lähtien hän on toiminut AS Saint-Étiennen päävalmentajana.


title: Jean-Louis Gasset

text: Gasset edusti koko pelaajauransa ajan Montpellier HSC:tä. Kymmenen kauden aikana hän pelasi 231 sarjaottelussa ja onnistui kymmenen kertaa maalinteossa. Gasset'n aikana Montpellier pelasi yhden kauden myös Ranskan liigassa. Pelaajana Gasset pääsi juhlimaan Division 2:n mestaruutta 1980–1981.Lopetettuaan pelaajauransa 31-vuotiaana 1985 Gasset siirtyi Montpellier’n valmennustiimiin. Hän toimi apulaisvalmentajana yli 13 vuoden ajan ja teki yhteistyötä muun muassa Aimé Jacquet'n, Henryk Kasperczakin, Gérard Gilin ja Michel Mézyn kanssa. Noina vuosina Montpellier nousi pääsarjaan, jossa se vakiinnutti asemansa. Kaudella 1989–1990 Gasset pääsi myös juhlimaan Ranskan cupinn voittoa. Marraskuussa 1998 Mézyn saatua potkut nousi seuran uskollinen apuvalmentaja Gasset päävalmentajaksi. Ensimmäisellä kaudellaan hän johdatti seuran kahdeksanneksi, mutta seuraava kausi alkoi kurjasti ja marraskuussa 1999 Mézy palasi päävalmentajaksi.


title: Jean-Louis Gasset

text: Syyskuussa 2000 Gasset'n ura jatkui Division 2:n hännille juuttuneen SM Caenin päävalmentajana. Hän pelasti seuran putoamiselta, mutta 17:s sija ei tyydyttänyt seurajohtoa, ja Gasset sai kauden jälkeen lähteä. Epäonnisten päävalmentajapestiensä jälkeen Gasset palasi apulaisvalmentajaksi ja aloitti 2001 yhteistyön Luis Fernándezin kanssa. Kaksikko valmensi ensin yhdessä Paris Saint-Germainia ja sitten Espanjassa RCD Espanyolia. Yhteistyö päättyi kauden 2003–2004 jälkeen.


title: Jean-Louis Gasset

text: Tammikuussa 2005 Gasset pääsi jälleen kokeilemaan siipiään päävalmentajana, tällä kertaa FC Istres'ssä. Hän sai potkut seurasta syyskuussa 2006.


title: Jean-Louis Gasset

text: Kesällä 2007 Gasset palasi jälleen apuvalmentajaksi ja aloitti yhteistyön Montpellier’sta pelaajana tuntemansa Laurent Blancin kanssa FC Bordeaux'ssa. Kaksikko nosti seuran takaisin Ranskan huipulle ja voittivat mestaruuden kaudella 2008–2009. Blancin siirryttyä kesällä 2010 Ranskan maajoukkueen päävalmentajaksi seurasi Gasset perässä korvaten Pierre Mankowskin pitkäaikaisena maajoukkueen apuvalmentajana. Kaksikko luotsasi Ranskan maajoukkueen puolivälieriin EM-kisoissa 2012. He jättivät tehtävänsä kisojen jälkeen.


title: Jean-Louis Gasset

text: Heinäkuussa 2013 Gasset jatkoi uraansa Blancin apuvalmentajana Paris Saint-Germainissa. Gasset on vastannut pitkälti joukkueiden pelillisistä harjoituksista. Esimerkiksi Christian Gourcuff on kovin sanoin syyttänyt Blancia valmentajaksi, jonka työt Gasset tekee. Kauden 2015/16 jälkeen seurajohto erotti Blancin ja Gasset'n toisesta perättäisestä triplamestaruudesta huolimatta.


title: Jean-Louis Gasset

text: Tammikuussa 2017 Gasset palasi kasvattajaseuransa Montpellier HSC:n palvelukseen, kun hän korvasi Frédéric Hantzin seuran päävalmentajana. Gasset'n johdolla Montpellier ei onnistunut parantamaan sijoitustaan, mutta säilytti paikkansa liigassa kolmen pisteen erolla karsintaviivaan. Kauden jälkeen Gasset jätti tehtävänsä.


title: Jean-Louis Gasset

text: Joulukuussa 2017 Gasset'sta tuli AS Saint-Étiennen päävalmentaja.


title: This Year’s Model

text: This Year’s Model on englantilaisen laulaja-lauluntekijä Elvis Costellon ja hänen taustayhtyeensä The Attractionsin toinen studioalbumi vuodelta 1978. Levyn on julkaissut Arletty-levy-yhtiö, ja sen on tuottanut Nick Lowe.


title: This Year’s Model

text: Albumi menestyi hieman Costellon ensilevyä paremmin nousten Britanniassa LP-listan neljänneksi, ja myös siltä julkaistut singlet ”(I Don’t Want To Go To) Chelsea” ja ”Pump It Up” pääsivät listoille.


title: This Year’s Model

text: Levyllä soittavista muusikoista ei ole mainintaa, mutta takakannen valokuvan henkilöt on nimetty: Pete, Steve, Bruce ja Elvis.


title: This Year’s Model

text: Suomen-painoksen kannen on valmistanut Helsingin Paino Oy/Offset.


title: This Year’s Model

text: Sivu 1


title: This Year’s Model

text: Sivu 2


title: This Year’s Model

text: Kaikki kappaleet ovat E. Costellon tekemiä, ja niiden kopiointioikeuden omistaja on Riviera Global Productions Ltd.


title: This Year’s Model

text: Kappaletta ”Watching the Detectives” ei ole merkitty levyetikettiin.


title: Jukka Kolari

text: Jukka Kolari (s. 10. elokuuta 1959 Jyväskylä) on suomalainen tietokirjailija.


title: 20 suosikkia – Kultaiset korvarenkaat

text: 20 suosikkia – Kultaiset korvarenkaat on kokoelma-albumi laulaja Eila Pellisen tuotannosta vuosilta 1957–1964. Levyn on julkaissut vuonna 1998 Warner Music Finlandiin kuuluva Fazer Records. Levy on valmistettu Saksassa. CD-masterointi on tehty Finnvox Studioilla. Esittelytekstin on tehnyt Ilpo Hakasalo.


title: 20 suosikkia – Kultaiset korvarenkaat

text:
1. Kultaiset korvarenkaat – Golden Earrings – 2:52
2. Kaksi kitaraa - 2:49
3. Niin sateinen on tie – Just Walking in the Rain – 2:34
4. Mustalaistrumpetti laulaa – 2:27
5. Sait multa kukkaset toukokuun – Greensleeves – 3:13
6. Luokseni jääthän – Love Me Forever – 2:48
7. Ilta tullut on Roomaan – Sotto er celo di Roma – 2:00
8. Madalena – 2:03
9. Näin kai määrätty on – Things Happen That Way – 2:44
10. Picardyn ruusuja – Roses of Picardy – 2:45
11. Kuinka paljon rakkautta – Dalla strada alle stelle – 2:24
12. Novgorodin ruusu – La rosa di Novgorod – 3:00
13. Onni, jonka annoin pois – 3:07
14. Tule syyskuu – Come September – 2:12
15. Surullinen sunnuntai – Szomuru vasarnap – 3:09
16. Vihreät niityt – Greenfields – 3:29
17. Yön väistyessä – La chanson d'Orphée – 3:19
18. Missä oot, rakkahin – Ou es tu, mon amour – 2:58
19. Balalaikka laulaa – Balalajkan sjunger – 2:49
20. Särkyneen toiveen katu – Boulevard of Broken Dreams – 3:21


title: 20 suosikkia – Kultaiset korvarenkaat

text: Eila Pellinen CD "20 suosikkia – Kultaiset korvarenkaat" (Fazer Records 3984-24340-2, 1998)


title: Damchi

text: Damchi on bhutanilainen koirarotu. Se on kotimaassaan rakastettu, mutta muualla sen selviytyminen on yhä epävarmaa. Saksassa on muutama, koska eräs kasvattaja toi ne Intiasta, mutta sukulinjat ovat erittäin kapeat. Suomeenkin on tuotu joitain yksilöitä.


title: Damchi

text: Tämä pieni kääpiökoira muistuttaa tiibetinspanielia, mutta on tätä kookkaampi. Sillä on silkkinen peitinkarva, joka on kohtalaisen pitkää ja jossa on pieni kaulus. Häntä on kiertyvä ja hapsuttunut. Väritys vaihtelee mustavalkoisesta kolmiväriseen (mustavalkoinen punaruskein merkein), mutta myös muutama muunnelma hyväksytään.


title: Damchi

text: Damchi on uskollinen, itsenäinen, erittäin älykäs ja leikkisä. Se on vieraita kohtaan pidättäytynyt, mutta tulee hyvin toimeen oman perheen lasten kanssa.


title: Damchi

text: Rodun uskotaan saaneen nimensä Himalaja-vuoriston Damchi-kylästä. Toinen selitys on, että nimitys, joka tarkoittaa "sidottua koiraa" kertoisi sen käyttötarkoituksesta munkkien vahtikoirana. Bhutanin entisellä kuninkaalla oli damchi ja rotu on kuvattu yhteen maan postimerkeistä.


title: Echinus acutus

text: Echinus acutus on "Diadematoidea"-lahkoon kuuluva suuri, punavalkoinen merisiili, joka elää Atlantin valtameren koillisosissa.


title: Echinus acutus

text: "E. acutuksen" ruumis on suhteellisen korkea ja puolikartiomainen eikä pallomainen kuten sen lähisukulaisella ruokamerisiilillä ("E. esculentus"). Molemmat lajit ovat läpimitaltaan enintään 15 senttimetriä ja pystyvät risteytymään keskenään. "E. acutuksen" tukiranko on tavallisesti valkoinen tai vihreä ja siinä on vaihtelevanlevyisiä, punaruskeita raitoja. Tukirangon pinnalla on suuria, tanakoita kalkkipiikkejä säännöllisinä, pystysuuntaisina jonoina, joiden välissä on hennompia piikkejä. Piikit ovat tyvestään punertavat tai vihertävät ja kärjestään valkoiset. Niiden lomassa on kahdenlaisia pihtipiikkejä eli "pedikellaarioita", joista toiset ovat pyöreäpäisiä ja toiset kolmileukaisia. Suuta ympäröivistä kalkkilevyistä piikit puuttuvat kokonaan ja myös tukirangon laella niitä on vain vähän.


title: Echinus acutus

text: "E. acutusta" tavataan vain Atlantin valtameren koillisosissa. Levinneisyysalue ulottuu pohjoisessa Karhusaaren lähistölle ja etelässä Välimerelle ja Cabo Bojadorin rannikolle. Pohjanmeressä sitä esiintyy ainoastaan alueilla, jotka ovat vähintään 100 metrin syvyisiä.


title: Echinus acutus

text: "E. acutus" elää yleensä karkealla pohjalla 20 metrin syvyydestä aina 1,3 kilometriin asti.


title: Echinus acutus

text: "E. acutus" syö leviä sekä pieniä merieliöitä, kuten äyriäisiä.


title: Kalvosinnappi

text: Kalvosinnappi on miesten ja naisten pukeutumisessa käytetty koristeellinen kiinnitin. Kalvosinnapilla kiinnitetään yhteen kauluspaidan tai puseron hihansuun (eli "kalvosimen") kaksi vastakkaista osaa.


title: Kalvosinnappi

text: Kalvosinnapin edeltäjä 1500-luvun Euroopassa oli naru, jolla kiinnitettiin paitojen rypytetyn rannenauhan kaksi osaa yhteen. Tällaiset "kalvosinnarut" säilyivät suosittuina 1800-luvulle asti, mutta Ranskan kuningas Ludvig XVI:n aikana suosiota alkoivat saavuttaa hihansuun kiinnittävät "hihanapit" ("boutons de manchette"), jotka koostuivat värillisistä lasinapeista ja niitä yhdistävästä lyhyestä metalliketjusta. 1700-luvulla lasinappien tilalle alkoi tulla jalokivillä ja kullalla koristeltuja kiinnittimiä, jotka lähemmin muistuttivat nykyisiä kalvosinnappeja.


title: Kalvosinnappi

text: Suomessa koko 1700-luvun ajan hopeasta valmistetut kalvosinnapit olivat osa pappisylimystön asemaa ja säätyä korostanutta hienostunutta pukeutumista samoin kuin vaikkapa hopeiset nuuskarasiat olivat.


title: Kalvosinnappi

text: 1800-luvulla teolliset keksinnöt kuten elektrolyysi sallivat halpojen materiaalien päällystämisen kalliilla materiaaleilla, ja kalvosinnapit tulivat laajemmin saataville kansan keskuudessa hintojen putoamisen ansiosta.


title: Kalvosinnappi

text: Viktoriaanisella aikakaudella kalvosinnappi osoitti esimerkiksi kantajansa koulutaustaa, vaakunaa, klubia tai sotilasrykmenttiä.


title: Kalvosinnappi

text: Kalvosinnappeja käytetään sellaisten paitojen kanssa, joiden hihassa ei ole nappeja, vain reiät kalvosinnappeja varten. Tavallisinta on kiinnittää hihansuun osat niin, että niiden reunat ovat kohdakkain, sen sijaan että toinen puoli vedettäisiin toisen päälle.


title: Kalvosinnappi

text: Kalvosinnappeja on monia eri tyylejä. Yleisin tyyppi koostuu kahdesta ovaalinmuotoisesta napista, jotka ovat usein hopeaa tai kultaa ja sisältävät upotettuna esimerkiksi onyksikiven. Kaulusnapin eri osia yhdistää yleensä metallinen tappi, joskus myös lyhyt metalliketju. Joskus, varsinkin perinteisemmissä kalvosinnapeissa, nappeihin on tehty niiden omistajan nimikirjaimet.


title: Kalvosinnappi

text: Kalvosinnapit kuuluvat osaksi tummaa pukua.


title: Tornado (albumi)

text: Tornado on minneapolisilaisen The Rainmakers -yhtyeen studioalbumi vuodelta 1987. Levyn on julkaissut Polygram Records Mercury-merkillä ja sen on tuottanut ja äänittänyt Terry Manning. Euroopassa levyä on valmistettu Hollannissa ja markkinoinnista on huolehtinut Phonogram.


title: Tornado (albumi)

text: Levy on äänitetty Alpha Soundin Ardent-studioilla Memphisissä touko-heinäkuussa vuonna 1987. Masteroinnin on tehnyt Bob Ludwig Masterdisk-studiossa New Yorkissa.


title: Tornado (albumi)

text: Levykannen valokuvat on ottanut Simon Fowler ja taidesuunnittelijana on ollut Mitchell Kanner Michael Baysin johdolla.


title: Tornado (albumi)

text: Yhtyeen käyttämiä instrumentteja ja soitinvalmistajia ovat olleet Ampeg-vahvistimet, Westone- ja Alvarez-kitarat, Ken Hensley, Ensoniq, Fender, Sabian, Hamer ja Shure.


title: Tornado (albumi)

text:
Managerointia on hoitanut Minneapolisista käsin Good Music Management.
Päätöskappale on omistettu osakalaiselle Terrille.


title: Tornado (albumi)

text: Kaikki laulut on tehnyt Bob Walkenhorst ja niiden kopiointioikeuksien haltijat ovat Screen Gems-EMI Music, Inc. ja Bob Walkenhorst Music. Kappaleiden sanat on painettu levypussiin.Lisäksi levyn tuottaja Terry Manning on soittanut kosketinsoittimia.


title: Dinatriuminosinaatti

text: Dinatriuminosinaatti (CHNOPNa) on inosiinimonofosfaatin dinatriumsuola. Yhdistettä käytetään elintarvikkeissa arominvahventimena.


title: Dinatriuminosinaatti

text: Dinatriuminosinaattia eristetään kuivatusta kalasta tai levästä.. Yhdistettä käytetään elintarvikkeissa arominvahventimena ja sen E-koodi on E631.


title: Dinatriuminosinaatti

text: Dinatriuminosinaatti antaa ruualle umamimaun. Sitä käytetään muun muassa kuivatuissa keittoaineksissa, kastikkeissa, kinkku- ja kanasalaateissa sekä säilötyissä kasviksissa. Yhdistettä käytetään usein yhdessä natriumglutamaatin kanssa, koska ne voimistavat toistensa vaikutusta. Tätä kutsutaan synenergistiseksi vaikutukseksi.


title: Chippiparainvinttikoira

text: Chippiparainvinttikoira on intialainen koirarotu. Se on koiranäyttelyissä harvinainen näky ja se voi kuolla pian sukupuuttoon, jos sen selviytymisestä ei aleta pitää huolta. Se ei maksa paljoa kotialueellaan, joten jos siihen kiinnitettäisiin hieman enemmän huomiota se voitaisiin elvyttää.


title: Chippiparainvinttikoira

text: Chippiparainvinttikoira on keskikokoinen, ja muistuttaa hyvin paljon sloughia ja rampurinvinttikoiraa. Karvapeite on lyhyttä ja erittäin ihonmyötäistä; jos sitä harjataan oikein, se on kiiltävä. Kiiltävä, "simpukkamainen" olemus on erittäin toivottava´, sillä kyseinen karvatyyppi tekee siitä sopivan kuumaan ilmastoon. Yleisimmät värit ovat fawn, punaruskea ja hopeanharmaa, joko hyvin vähäisin valkoisin merkein tai ilman niitä. Myös muita vaihtoehtoja, erityisesti harmaan ja fawnin muita sävyjä, esiintyy. Säkäkorkeus on noin 63,5 cm.


title: Chippiparainvinttikoira

text: Rotu on älykäs ja siitä saa mahtavan vahtikoiran. Usein sen uskotaan olevan yhden miehen koira, mutta tosiasiassa se tulee hyvin toimeen ihmisten kanssa jos se sosiaalistetaan oikein. Se rakastaa ihmisen seuraa eikä pidä siitä että se jätetään yksin. Se kykenee suuriin nopeuksiin ja saa helposti jäniksen kiinni. Se vaatii paljon liikuntaa, koska se jalostettiin ja on edelleen metsästyskoira. Se ei ole ahne: se syö elääkseen eikä toisin päin. Se on helppo harjata eikä varista paljon karvoja.


title: Chippiparainvinttikoira

text: Tämä vinttikoira on kotoisin Chippiparai-nimisestä paikasta Madurai-alueen läheltä Tamil Nadusta Etelä-Intiasta, jossa kuninkaalliset perheet kasvattivat sitä. Sen uskotaan olevan salukin jälkeläinen, ja tirunelveli- ja madurai-johtajat pitivät sitä kuninkaallisuuden ja jalouden symbolina. Sitä käytetään lähinnä villisian, hirven ja jäniksen metsästykseen, mutta myös talon vartioimiseen. Nykyisin sitä tapaa lähinnä Periyar-järven lähialueilta.


title: Chippiparainvinttikoira

text: Rotu tarvitsee yleensä hyvin vähän eläinlääkärihoitoa. Lisäksi lyhyen karvapeitteen antaman suojan ansiosta se on vähemmän altis loistartunnoille.


title: Chippiparainvinttikoira

text: Rodun harvinaisuuden vuoksi se on harvinainen myös näyttelyissä. Rotu voi kuolla sukupuuttoon, jos toimiin sen säilyttämiseksi ei tehdä.


title: Luettelo Benellin moottoripyörämalleista

text: Tämä artikkeli sisältää luettelon Benellin valmistamista moottoripyörämalleista.


title: David Stirling

text: Sir David Stirling (15. marraskuuta 1915 Lecropt, Perthshire, Skotlanti – 4. marraskuuta 1990 Skotlanti) oli skotlantilainen kartanonomistaja, vuoristokiipeilijä ja toisen maailmansodan aikainen Britannian armeijan upseeri. Stirling oli myös Yhdistyneen kuningaskunnan armeijan erikoisjoukkoyksikön Special Air Servicen perustaja. Hän hankki koulutuksensa Ampleforth Collegessa ja Trinity collegessa Cambridgessä.


title: Francisco Vásquez de Coronado

text: Francisco Vásquez de Coronado (1510–1554) oli espanjalainen tutkimusmatkailija, jonka tunnetuin saavutus oli Yhdysvaltain lounaisten osien, muun muassa Grand Canyonin löytäminen ensimmäisenä eurooppalaisena.


title: Francisco Vásquez de Coronado

text: Coronado ja hänen lähes tuhat miestään purjehtivat Meksikonlahdelle vuonna 1540 tarkoituksenaan etsiä käsiinsä tarunomaiset ”seitsemän kultaista kaupunkia”. Matkan rasitukset osoittautuivat odotettua suuremmiksi. Orjina tuotuja mustia pakeni, samoin osa oppaina toimineista intiaaneista. Myös monet espanjalaiset kyllästyivät matkantekoon ja palasivat takaisin lähtöpaikalleen nykyiseen Meksikoon. Coronado jatkoi pienemmän joukon kanssa aarteiden etsimistä. He löysivät useita 200–400 asukkaan pueblo-kyliä, näiden joukossa zuni-intiaanien asuttama "Cibola", jonka piti olla yksi seitsemästä kultaisesta kaupungista. Rikkaudet jäivät kuitenkin löytymättä ja kun toinenkin tarujen kaupunki "Quivira" osoittautui ruohokattoisten majojen muodostamaksi köyhäksi kyläksi, espanjalaiset lopettivat aarteiden etsimisen ja purjehtivat vuonna 1542 takaisin kotimaahansa.


title: Volvo FMX

text: Volvo FMX on ruotsalaisen Volvon valmistama kuorma-auto. FMX on tarkoitettu erityisesti maansiirtotehtäviin. Se kehitettiin lähinnä Volvo FM:n pohjalta, asiakkaiden toivomusten mukaan. Uutuuksia ovat mm. teräsvahvistettu puskuri, teräksiset polttoainesäiliöt ja moottorin suoja, joka suojaa moottoria alhaalta päin tulevilta iskuilta ja kulumiselta.


title: Volvo FMX

text: Moottorivaihtoehdot FMX Volvoon ovat D11C ja D13C. 11 litraisen D11C moottorin tehovaihtoehdot ovat 330, 370, 410 ja 450 hv. D13C:n tehovaihtoehdot ovat taas: 380, 420, 460 ja 500 hv. Vaihteistoksi on saatavilla I-Shift, täysautomaattinen Powertronic ja useita manuaalivaihteistoja.


title: Volvo FMX

text: Ohjaamovaihtoehtoja on kolme; päivä-, makuu- ja Globetrotter-ohjaamo.


title: Luettelo BMW:n moottoripyörämalleista

text: Tämä artikkeli sisältää luettelon BMW:n valmistamista moottoripyörämalleista.


title: Salome (opetuslapsi)

text: Salome oli Jeesus Kristuksen seuraaja. Hän oli Sebedeuksen vaimo, Jaakob vanhemman ja Johanneksen äiti.


title: Luettelo Buellin moottoripyörämalleista

text: Tämä artikkeli sisältää luettelon Buellin valmistamista moottoripyörämalleista.


title: Kombai

text: Kombai on intialainen koirarotu. Se oli aikoinaan yleinen koko Etelä-Intiassa, mutta nyt sen elinalue on rajoittunut Tamil Nadun tietyille alueille ja erityiskenneleihin. Nykyisin on vaikea löytää puhdasrotuista yksilöä, koska rodun tärkeys on laskenut rajusti.


title: Kombai

text: Rodulla on rhodesiankoiran tapaan selässään ridge. Se on hieman rajapalayaminvinttikoiraa lyhyempi, mutta näyttää voimakkaan rakenteensa vuoksi raskaammalta ja sillä on jälkimmäistä voimakkaammat leuat ja paljon riippuvammat korvat. Lisäksi näiden kahden väritys poikkeaa toisistaan: kombai on yleensä punainen tai ruskea, jossa on musta maski ja musta viiva selässä.


title: Kombai

text: Kombai on atleettinen, valpas ja älykäs. Se on saksanpaimenkoiran tapaan älykäs ja tunteellinen perhekoira, mutta tunkeilijoille yhtä hurja kuin rottweiler. Tarpeen vaatiessa se voi taistella heitä vastaan kuolemaansa saakka. Sen luonne muistuttaa hyvin paljon bullterrieriä: se on rajapalayaminvinttikoiraa parempi vahtikoira, koska sillä on villimpi luonne.


title: Kombai

text: Moni ihminen luulee rotua sen villin luonteen vuoksi aggressiiviseksi, mutta se on päinvastoin hyvä perhekoira, joka rakastaa lasten kanssa leikkimistä ja nauttii ihmisen seurasta. Se aistii selvästi kuka on tervetullut pihalle ja kuka ei. Älykkäänä koirana se pyrkii miellyttämään omistajaansa ja useimmiten vastaa hänen mielialaansa ja käskyynsä pentuiästä lähtien.


title: Kombai

text: Kombai on ikivanha eteläintialainen karhukoira, jota käytettiin metsästykseen jo 9. vuosisadalla ennen ajanlaskun alkua Marava-kuninkaiden aikaan. Se on saanut nimensä joko paikallisesta kombai-heimosta tai Tamil Nadun Kombai-kylästä. Sitä käytettiin paitsi karhun, myös biisonin ja hirven metsästykseen. Se toimi myös vahtikoirana, ja vuosia sitten sitä käytettiin laumanvartijana tiikereitä ja leopardeja vastaan. Nykyisin se toimiikin metsästyksen sijaan lähinnä maatilojen vahtina.


title: Kombai

text: Koska kombai on kehittynyt luonnonmukaisesti vuosisatojen ajan, sillä on jalostettuja rotuja parempi immuniteetti suurosalle sairauksista. Karvapeite on helppo hoitaa ja on tavallista vähemmän altis iho-ongelmille, tulehduksille tai loistartunnoille.


title: Itä-Friisia

text: Itä-Friisia () on rannikkoalue luoteis-Ala-Saksin osavaltiossa Saksassa. Alueella asuu noin 465 000 ihmistä.


title: Lars

text: Lars on skandinaavinen miehen etunimi. Nimi on muunnelma latinalaisesta nimestä Laurentius, joka tarkoittaa "laakerinlehdillä seppelöityä". Saman nimen suomenkielisiä vastineita ovat Lasse, Lauri ja Lassi. Suomessa nimi Lars oli elokuuhun 2018 mennessä annettu 9 992 henkilölle. Suomenruotsalaisen kalenterin mukaan Larsin nimipäivä on 10. elokuuta, Pyhän Laurentiuksen muistopäivänä.


title: Koripallo kesäolympialaisissa 1960

text: Vuoden 1960 kesäolympialaisten koripallo järjestettiin 26. elokuuta – 10. syyskuuta Land Rover Arenalla Bolognassa ja Palazzetto dello sport'ssa Roomassa. Tämä oli viides kerta, kun laji oli mukana olympialaisten ohjelmassa virallisena lajina. Koripallo järjestettiin ainoastaan miehille. Mukana oli 192 pelaajaa 16 eri maasta.


title: Roy Neuberger

text: Roy Neuberger (21. heinäkuuta 1903 – 24. joulukuuta 2010) oli yhdysvaltalainen taiteenkerääjä ja mesenaatti. Hän perusti New Yorkiin oman museon Neuberger Museum of Art vuonna 1974 ja lahjoitti runsaasti teoksia New Yorkin modernin taiteen museoon ja Metropolitanin taidemuseoon. Hän perusti vuonna 1939 sijoitusyhtiö Neuberger Bermanin.


title: Strongylocentrotus droebachiensis

text: Strongylocentrotus droebachiensis on "Diadematoidea"-lahkoon kuuluva pieni, vihreä merisiili, joka elää maapallon pohjoisilla merialueilla.


title: Strongylocentrotus droebachiensis

text: "S. droebachiensiksella" on matala, kaareva ruumis, jonka läpimitta on enintään 8 senttimetriä. Se muistuttaa rantamerisiiltä ("Psammechinus miliaris") mutta on sitä tukevampi. Ruumis on tavallisesti vihreänruskea ja sileä ja siinä on runsaasti samanpituisia pieniä kalkkipiikkejä. Suurimmat piikit muodostavat pystysuuntaisia jonoja, joiden lomassa voi olla suurilla yksilöillä myös hennompia piikkijonoja. Suuta ympäröivistä kalkkilevyistä piikit puuttuvat kokonaan. Piikit ovat vihertävät tai punertavat, harvemmin violetit, ja yleensä valkokärkiset. Piikkien lisäksi merisiilin pinnalla on kahdenlaisia pihtipiikkejä eli "pedikellaarioita:" suuria, pyöreäpäisiä sekä kolmileukaisia pihtipiikkejä.


title: Strongylocentrotus droebachiensis

text: "S. droebachiensista" tavataan maapallon kaikilla pohjoisilla merialueilla. Pohjoisella jäämerellä se elää Itä-Siperian mereltä Länsimaan rannikolle ulottuvalla alueella. Atlantin valtamerellä levinneisyysalue kattaa Juutinrauman ja koko Pohjanmeren ja jatkuu Islannin ja Grönlannin kautta aina New Jerseyn rannikolle asti. Tyynellämerellä sitä esiintyy eteläisimmillään Vancouverin ja Korean korkeudella.


title: Strongylocentrotus droebachiensis

text:
"S. droebachiensis" elää yleensä rantavyöhykkeellä, mutta yksittäisiä havaintoja on tehty aina 1,2 kilometrin syvyydestä.
Se kovertaa usein koloja kiviin.


title: Pakistaninbulldoggi

text: Pakistaninbulldoggi ("Gull Dong") on pakistanilainen koirarotu.


title: Pakistaninbulldoggi

text: Pakistaninbulldoggi on kookkaampi kuin muut pakistanilaiset koirarodut. Se on lihaksikas, erittäin voimakas, vahvarakenteinen ja roteva molossi. Se on kuitenkin atleettinen ja yllättävän ketterä. Sen rintakehä on syvä ja kallo massiivinen. Karvapeite on lyhyt, sileä ja tasainen. Värivaihtoehtoja on monia, esimerkiksi valkoinen, musta ja juovikas. Säkäkorkeus on vähimmillään 76,2 cm ja enimmillään 106,7 cm, mikä tekee siitä yhden kaikkein kookkaimmista yhä elävistä koiraroduista bully kuttan, tanskandoggin ja irlanninsusikoiran ohella. Tämä massiivinen taistelukoira painaa 40,8-63,5 kg.


title: Pakistaninbulldoggi

text: Pakistaninbulldoggi on älykäs, hyvin valpas, karski ja vakava vahtikoira. Se suojelee omistajaansa ja reviiriään ja puolustaa niitä mitä tahansa hyökkääjää vastaan. Se on erittäin koira-aggressiivinen ja varautunut tuntemattomia ihmisiä kohtaan. Se ei sopeudu kaupunkielämään terävän luonteensa ja varautuneisuutensa vuoksi. Se voi kuitenkin olla omistajalleen hyvin uskollinen ja omistautunut ja muodostaa vahvan siteen perheensä kanssa. Se on erittäin aggressiivinen ja vaikea hallita, minkä vuoksi se täytyy sosiaalistaa oikein varhaisella iällä ja vaatii vastuullista ja oikeanlaista koulutusta. Jos haluaa ostaa sellaisen, on parempi valita pentu.


title: Pakistaninbulldoggi

text: Rotu tunnetaan pakistanilaisena, mutta se oli olemassa jo Intian siirtomaavallan ajalla ennen Pakistanin valtion olemassaoloa. Vaikka sen alkuperää ei juuri tunneta, sen tiedetään olevan bully kuttan ja pakistaninbullterrierin risteytys. Se on saanut ensiksi mainitun voimat ja koon ja jälkimmäisen nopeuden ja ketteryyden, mikä tekee siitä mahtavan taistelijan. Sitä ei olla jalostettu siirtomaa-aikana yhdessäkään rekisteröidyssä kennelklubissa. Sitä käytetään kotimaassaan koiratappeluihin, suojeluun ja karhun syöttinä.


title: Six Silver Strings

text: Six Silver Strings on yhdysvaltalaisen blueskitaristi ja laulaja B. B. Kingin viideskymmenes albumi vuodelta 1985. Levyn on julkaissut MCA Records ja sen on tuottanut David Crawford yhtiölle SASCO Productions, Inc. lukuun ottamatta kappaleita "In the Midnight Hour", "Into the Night" ja "My Lucille", joiden tuottajat ovat John Landis ja Ira Newborn. Nämä kappaleet ovat albumilta "Into the Night" (MCA 251 891-1), joka puolestaan on Landisin samannimisen elokuvan soundtrack.


title: Six Silver Strings

text: Vastaavana tuottajana on ollut Sidney A. Seidenberg, joka oli myös toiminut B. B. Kingin managerina vuodesta 1967 lähtien.


title: Six Silver Strings

text: Kappaleet on äänitetty Floridan Miamissa, Hialehissa, The Studiossa ja äänittäjänä on ollut Freddy Stonewall. Masteroinnin on tehnyt Greg Fulginiti Artisan Sound –studiossa. Remiksaukset on tehnyt Taavi Mote paitsi nimikappaleen osalta Louil Silas, Jr..


title: Six Silver Strings

text: Levykannen suunnittelija on Kosh / Ron Larson Jeff Adamoffin johdolla. Larson on myös tehnyt levykannen kuvan.


title: Six Silver Strings

text: Levyn esittelytekstien tekijät ovat Ruth A. Robinson ja John E. Abbey. Jälkimmäinen on lontoolaisesta Blues & Soul Magazinesta.


title: Six Silver Strings

text: Euroopassa levyä on valmistanut saksalainen Record Service GmbH. Alsdorf, joka on osa Warner Communications –yhtiötä.


title: Six Silver Strings

text:
A-puoliB-puoli
B. B. King LP "Six Silver Strings" (MCA 252 326-1, 1985)


title: G. I. Joe: Resolute

text: G. I. Joe: Resolute on Titmousen ja Hasbron tuottama 11-osainen animaatiosarja, joka perustuu Action Forceen. Sarjan kaikki jaksot on käsikirjoittanut Warren Ellis ja ohjannut Joaquim Dos Santos. Sarjan jaksot esitettiin aluksi Adult Swim Videolla internetissä ja myöhemmin televisiossa Teletoon ja Adult Swim kanavilla. Myöhemmin 25. huhtikuuta 2009 sarjan kaikki jaksot esitettiin tunnin mittaisena elokuvana Adult Swimilla.


title: G. I. Joe: Resolute

text: Sarjassa Cobra Commander vaatii rahojen sijasta kansakuntia ja uhkaa tuhota jokaisen, mikäli heidän johtajat eivät suostu luovuttamaan maita hänen hallintaansa.


title: Indiana (vuoden 1917 kappale)

text: ”Indiana”, tunnettu myös nimellä ”Back Home Again in Indiana” ja ”My Indiana Home”, on James F. Hanleyn säveltämä ja Ballard MacDonaldin sanoittama yhdysvaltalainen musiikkikappale vuodelta 1917. Sävellys perustui Paul Dresserin vuonna 1913 säveltämään Indianan osavaltion tunnuskappaleeseen ”On the Banks of the Wabash, Far Away”.


title: Indiana (vuoden 1917 kappale)

text: Ensimmäisen nauhoituksen teki Original Dixieland Jazz Band levy-yhtiö Columbialle. Kilpaileva levy-yhtiö Victor oli julkaissut ODJB:n ”Livery Stable Bluesin” vain kuukautta aiemmin, ja tästä kaikkien aikojen ensimmäisestä julkaistusta jazznauhoitteesta tuli nopeasti hitti. Columbian johtoporras pyrki tästä syystä kiireesti julkaisemaan ”Indianan” ja samassa nauhoitussessiossa äänitetyn ”Darktown Strutters’ Ballin”.


title: Indiana (vuoden 1917 kappale)

text: ”Indiana” saavutti ODJB:n nauhoituksen myötä pysyvän aseman jazzstandardina. Vaikka monet 1910-luvun standardit jäivät muodista swing-aikakauden alettua, kappaleen suosio säilyi ja muun muassa Benny Goodmanin ja Harry Jamesin big bandit tekivät siitä omat versionsa. Kappale on pysynyt jazzrepertuaarissa ja onkin ”St. Louis Bluesin” ja ”After You’ve Gonen” ohella yksi suosituimmista 1910-luvun standardeista. Kappale tunnetaan myös osana Indianapolis 500 -kisojen alkuseremonioita nimellä ”Back Home Again in Indiana”. Vuodesta 1973 lähtien laulun on esittänyt kisoissa joka lähes vuonna laulaja Jim Nabors.


title: Hermann Gmeiner

text: Hermann Gmeiner (23. kesäkuuta 1919 Vorarlberg, Itävalta – 26. huhtikuuta 1986 Innsbruck) oli itävaltalainen SOS-Lapsikylien perustaja.


title: Hermann Gmeiner

text: Gmeiner taisteli toisessa maailmansodassa Venäjällä ja joutui sodan jälkeen kohtaamaan paljon sotaorpoja ja kodittomia lapsia toimiessaan sosiaalityöntekijänä. Tuolloin hänelle syntyi ajatus SOS-lapsikylästä, jonka hän perusti vuonna 1949. Ensimmäinen kylä perustettiin Imstin kaupunkiin Tiroliin osavaltiossa Itävallassa. Gmeiner omisti koko elämänsä lapsikylien kehittämiselle.


title: Hermann Gmeiner

text: Gmeiner sai elämäntyöstään tanskalaisen Sonning-palkinnon vuonna 1979. Hän kuoli syöpään vuonna 1986 ja hänet haudattiin ensimmäiseen lapsikylään Itävallassa.


title: Koripallo kesäolympialaisissa 1968

text: Vuoden 1968 kesäolympialaisten koripallo järjestettiin 13. – 23. lokakuuta 1968 Palacio de los Deportesissa, Méxicossa. Tämä oli seitsemäs kerta kun laji oli mukana olympialaisten ohjelmassa virallisena lajina. Koripallo järjestettiin ainoastaan miehille. Mukana oli 191 osanottajaa 16 eri maasta.


title: Himalajanpaimenkoira

text: Himalajanpaimenkoira ("Bhote Kukur") on intialais-nepalilainen koirarotu. Siitä on tullut hyvin harvinainen.


title: Himalajanpaimenkoira

text: Tämä kookas rotu muistuttaa newfoundlandinkoiraa ja tiibetinmastiffia. Sillä on näiden suuri runko, mutta se on kuitenkin edellä mainittuja kevytrakenteisempi. Häntä on pitkä, kiertynyt ja tuuhea. Karvapeite on kaksinkertainen ja pitkä. Karvanlähtöaika on normaalista poiketen vain kerran vuodessa. Värivaihtoehtoja on paljon yksivärisestä mustasta vaaleanruskeaan. Valkoinen on kaikkein harvinaisin. Rungossa esiintyy yleensä eri sävyjä ja vivahteita. Lähes kaikilla koirilla on rinnassaan valkoinen läikkä. Säkäkorkeus on tavallisesti 66-82 cm ja paino 28-38 kg.


title: Himalajanpaimenkoira

text: Himalajanpaimenkoira on älykäs ja omapäinen. Tottelevaisuuskoulutus on välttämätöntä koska se on vahvatahtoinen ja voimakas. Sitä käytetään pääasiassa lauman vartiointiin, minkä vuoksi se on erittäin hurjaluonteinen. Se on kuitenkin myös erinomainen perhekoira, ja soveltuu parhaiten maatilojen vartiointiin. Se ei ole sosiaalinen, vaan vieraita kohtaan varautunut ja vahtiviettinen. Sen haukun tiedetään olevan voimakas ja kuuluva.


title: Himalajanpaimenkoira

text: Eliniänodote on 10-13 vuotta. Se on kuitenkin vähemmän alkuperäisillä bakarwal-heimon luona elävillä koirilla, sillä ruuan laatu on huono ja lääkevarastot puutteelliset.


title: Himalajanpaimenkoira

text: Vaikka Himalajanpaimenkoiran tarkkaa alkuperää ei ole selvitetty, niiden uskotaan olevan Pohjois-Intiasta ja Nepalista. Nepalilailset ovat käyttäneet niitä vahtikoirina aggressiivisuuden ja ketteryyden takia.


title: Pakistanin tulvat 2010

text: Pakistanin tulvat 2010 viittaa heinäkuussa 2010 alkaneisiin vakaviin tulviin Pakistanissa. Tulvat syntyivät ennennäkemättömän runsaista monsuunisateista (36 tunnissa satoi 312 mm vettä). Pahiten tulvista kärsi Luoteisprovinssi. Noin 2000 ihmistä kuoli ja neljä miljoonaa jäi kodittomiksi. Tulvan vaikutuksille altistui yli 20 miljoonaa pakistanilaista.


title: Pakistanin tulvat 2010

text: YK:n mukaan katastrofi oli pahempi kuin vuoden 2004 tsunami, Etelä-Aasian maanjäristys 2005 ja Haitin maanjäristys 2010, sillä vaikka kuolonuhreja ei tullut yhtä paljon, vaikutukset ulottuivat useampien ihmisten elämään. YK arvioi tulvan olevan myös Pakistanin historian vakavin katastrofi.


title: Pakistanin tulvat 2010

text: Tulva tuhosi paljon infrastruktuuria ja tärkeää maanviljelysaluetta. Jälkiseuraamukset, kuten kulkutaudit ja ruokapula, uhkasivat tulvasta selvinneitä pakistanilaisia. Ainakin kuusi miljoonaa ihmistä tarvitsi ruoka-apua.


title: Pakistanin tulvat 2010

text: Suomen ulkoasiainministeriö myönsi tulvauhrien auttamiseksi kahdessa erässä yhteensä 4,4 miljoonaa euroa. Tuki kanavoitiin Maailman ruokaohjelman (WFP) (miljoona euroa), YK:n pakolaisjärjestön (UNHCR) (miljoona euroa), Suomen Punaisen Ristin (SPR) (900 000 euroa), Maailman terveysjärjestön (WHO) (600 000 euroa), Unicefin (500 000 euroa) ja Kirkon Ulkomaanavun kautta (400 000 euroa). SPR lähetti tulva-alueelle kolme avustustyöntekijää.


title: Pakistanin tulvat 2010

text: Yhdysvallat tuki tulva-alueita 55 miljoonalla dollarilla ja ilmoitti myöntävänsä 16,2 miljoonaa dollaria lisäapua YK:n pakolaisjärjestölle ja Punaiselle Ristille. Maailmanpankki ilmoitti tukevansa Pakistania 900 miljoonan dollarin (n. 700 miljoonan euron) lainalla.


title: Pakistanin tulvat 2010

text: YK pyysi tulva-alueelle 459 miljoonan dollaria (355 miljoonaa euroa) avustuksia paikallisten ihmisten auttamiseen. Maailman ruokaohjelma (WFP) auttoi tulvan uhreja 150 miljoonalla dollarilla.


title: Kanni

text: Kanni on harvinainen intialainen koirarotu. Se on nykyisin sukupuuton partaalla. Sitä ei ole yritetty pelastaa, koska jäljellä on vain muutama yksilö eikä rodusta ole kuin vähän tietoa.


title: Kanni

text: Rotu muistuttaa lyhytkarvaista aavikkotyyppistä salukia ja typistämätöntä dobermannia. Se on ketterä, hoikka, siro ja syvärintainen. Värivaihtoehtoja on tavallisesti neljä. Yleisin on musta punaruskein merkein. Käpälissä ja rintakehässä on mahdollisesti pienet valkoiset merkit. Lisäksi mahdollisia ovat ruskea ja juovikas. Neljäs väri kerma on oma muunnoksensa, joka tunnetaan nimellä "paalakanni". Urosten säkäkorkeus on tavallisesti 63,5 cm ja narttujen 56 cm, mutta joidenkin yksilöiden tiedetään olleen jopa 81,3 cm korkeita.


title: Kanni

text: Kanni on alkuperäinen eteläintialainen rotu, joka on kotoisin Tamil Nadusta. Sitä tavataan Tirunelvelin, Pollachin, Kovilpattin, Kazhugumalain, Kileralin, Kodangipattin, Sivakasin ja Madurain alueelta. Se polveutuu salukista ja on hyvin läheistä sukua mudholinvinttikoiralle, mutta sillä ei ole näiden kahden suurimpia ominaispiirteitä. Rotua käytetään lähinnä metsästykseen.


title: Kanni

text: Kanni tarkoittaa "aviotonta tyttöä" ja sen sanotaan tulleen siitä, että sulhaselle annettiin lahjaksi koira juuri ennen avioliittoa. Se kuului jopa sulhaselle annettavien myötäjäistavaroiden luetteloon.


title: Kanni

text: Koiria pidetään perheissä jotka eivät myy niitä, mutta voivat antaa niitä lahjaksi jos niitä luvataan hoitaa hyvin. Ne eivät saa vaellella kaduilla vaan niitä pidetään lemmikkeinä. Niille annetaan aamuisin maitoa, iltapäivisin maissipuuroa ja iltaisin "ragi"-puuroa. Lihaa annetaan ainoastaan kerran viikossa tai kerran kuussa.


title: Valtiontalouden tarkastusvirasto

text: Valtiontalouden tarkastusvirasto (lyhenne VTV, ) tarkastaa valtion taloudenhoitoa ja valvoo finanssipolitiikkaa sekä vaali- ja puoluerahoitusta. Se toimii eduskunnan yhteydessä ylimpänä ulkoisena tarkastajana. Riippumattomalla tarkastustyöllä varmistetaan, että valtion varoja käytetään eduskunnan päättämiin kohteisiin lakia noudattaen ja järkevästi ja että finanssipolitiikkaa hoidetaan kestävällä tavalla. VTV:n tehtävät on määritelty Suomen perustuslaissa.


title: Valtiontalouden tarkastusvirasto

text: Tarkastusviraston pääjohtaja on Tytti Yli-Viikari. Eduskunta valitsee tarkastusvirastolle pääjohtajan kuuden vuoden toimikaudeksi. Tarkastusvirastossa toimii noin 140 henkilöä. Viraston päätoimipaikka sijaitsee Helsingissä, ja sillä on toimipisteet myös Oulussa ja Turussa. Helsingissä toimitilat ovat sijainneet vuodesta 2017 Ruoholahdessa osoitteessa Porkkalankatu 1.


title: Valtiontalouden tarkastusvirasto

text: Tarkastusviraston toiminta-alue käsittää valtioneuvoston ja ministeriöt, valtion virastot ja laitokset, valtion talousarvion ulkopuoliset rahastot, valtion liikelaitokset ja valtion määräysvallassa olevat yhtiöt, kunnille, yrityksille ja muille yhteisöille myönnettävät valtionosuudet ja -avut sekä Suomen ja Euroopan yhteisöjen väliset varainsiirrot. Tarkastusvirasto ei tarkasta eduskunnan taloudenhoitoa, eduskunnan vastattavana olevia rahastoja, Suomen Pankkia eikä Kelaa.


title: Valtiontalouden tarkastusvirasto

text: Jo Ruotsin vallan aikana perustettiin vuonna 1695 "Kamarirevisio"-niminen virasto valvomaan kruunun finanssihallintoa. Sen nimi muutettiin 1799 Kamarioikeudeksi.


title: Valtiontalouden tarkastusvirasto

text: Suomen autonomian ajan alussa valtion veronkannon ylivalvonta ja tilintarkastus kuuluivat senaatin kamaritoimituskunnalle, jonka yhteyteen perustettiin tätä tarkoitusta varten revisiokonttori. Senaatin ohjesäännöllä perustettiin 16.12.1824 itsenäinen virasto nimeltä Yleinen revisionioikeus, jonka alaisuuteen revisionikonttori siirrettiin. Sen johtajana oli ylikomissaari. Konttorin tehtävä oli tarkastaa valtion tilit ja oikeuden tehtävä käsitellä havaitut väärinkäytökset sekä nostaa mahdolliset syytteet. Revisionioikeus siirtyi aikanaan kamaritoimituskunnan alaisuudesta valtiovaraintoimituskunnalle. Viraston nimi lyhennettiin 29.12.1923 annetulla uudella johtosäännöllä muotoon Yleinen revisionilaitos. Revisio-oikeus jatkoi sen alaisuudessa, kunnes korvattiin 1931 revisioneuvostolla.


title: Valtiontalouden tarkastusvirasto

text: Laki valtiontalouden tarkastuksesta annettiin 23.12.1947 ja Valtiontalouden tarkastusvirasto aloitti toimintansa seuraavana vuonna. Laissa valtiontalouden tarkastusvirasto sai tehtäväkseen tarkastaa valtion taloudenhoidon laillisuutta ja tarkoituksenmukaisuutta sekä valvoa tulo- ja menoarvion noudattamista, mitkä ovat tänäkin päivänä sen päätehtävät. Valtion yleiskirjanpito ja valtion tilinpäätöksen laatiminen siirrettiin 14.4.1965 annetulla asetuksella Valtiokonttorille. VTV:n tehtäviin lisättiin 1993 Valtion vakuusrahaston ja sen mukana pankkituen sekä 1995 Suomen ja Euroopan unionin välisten varainsiirtojen valvonta. Tarkastusvirasto siirrettiin vuodesta 2001 alkaen valtiovarainministeriön alaisuudesta eduskunnan alaiseksi itsenäiseksi virastoksi, koska vuonna 2000 voimaan astunut perustuslaki edellytti virastolta toiminnallista itsenäisyyttä. Puoluetuen valvonta siirtyi oikeusministeriöltä VTV:lle vuoden 2016 alusta.


title: Valtiontalouden tarkastusvirasto

text: "Titteli vuoteen 1897 ylikomissaari, 1897–1947 ylijohtaja, vuodesta 1948 pääjohtaja"


title: Valtiontalouden tarkastusvirasto

text: Lähde


title: Valtiontalouden tarkastusvirasto

text:
Tarkastusvirastossa on neljä yksikköä: tilintarkastuksen ja laillisuustarkastuksen yksikkö, tuloksellisuustarkastuksen ja finanssipolitiikan tarkastuksen yksikkö, johdon tuen yksikkö sekä hallintoyksikkö.
Niiden tehtävistä säädetään valtiontalouden tarkastusviraston työjärjestyksessä.


title: Valtiontalouden tarkastusvirasto

text: Johdon tuki avustaa pääjohtajaa strategisessa johtamisessa, suunnittelussa, kehittämisessä ja seurannassa. Lisäksi yksikkö vastaa viraston viestinnästä ja julkaisupalveluista sekä osaamisen kehittämisestä, ja johtaa valtion- ja kansantalouden riskianalyysin ja tarkastussuunnitelman sekä resurssisuunnittelun valmistelua. Lisäksi yksikkö hoitaa kansainvälisten asioiden yhteensovitus- ja koordinaatiotehtävät.


title: Valtiontalouden tarkastusvirasto

text: Johdon tuen toimintaa johtaa pääjohtaja Tytti Yli-Viikari.


title: Valtiontalouden tarkastusvirasto

text: Yksikön tehtävänä on toteuttaa viraston tarkastussuunnitelmassa päätetyt tilintarkastukset ja laillisuustarkastukset.


title: Valtiontalouden tarkastusvirasto

text: Yksikkö tarkastaa vuosittain valtion, valtion virastojen ja laitosten sekä kahden valtion talousarvion ulkopuolisen rahaston tilinpäätökset sekä laatii niistä tilintarkastuskertomukset. Toiminnallaan yksikkö varmistaa, että valtion talousarviota noudatetaan ja että valtion ja tilivirastojen tilinpäätöksissä esitetään oikeat ja riittävät tiedot.


title: Valtiontalouden tarkastusvirasto

text: Lisäksi yksikössä valmistuu vuosittain 2-4 laillisuustarkastusta.


title: Valtiontalouden tarkastusvirasto

text: Tilintarkastuksen ja laillisuustarkastuksen yksikkö käsittelee myös puoluelain ja vaalirahoituslain mukaiset asiat ja valmistelee eduskunnalle annettavat puoluerahoituksen ja vaalirahoituksen valvontakertomukset sekä toimii vaali- ja puoluerahoitusvalvonnan asiantuntijana.


title: Valtiontalouden tarkastusvirasto

text: Yksikön ylijohtaja on Marjatta Kimmonen.


title: Valtiontalouden tarkastusvirasto

text: Yksikkö on jaettu tarkastettavien hallinnonalojen mukaan kolmeen tarkastusryhmään. Tarkastuskohteista päätetään viraston tarkastussuunnitelmassa, ja kohdentaminen perustuu viraston strategiaan sekä systemaattiseen riskianalyysiin.


title: Valtiontalouden tarkastusvirasto

text: Tuloksellisuustarkastuksia valmistuu 12–15 vuodessa. Tuloksellisuustarkastus tarkastaa valtion taloudenhoidon tarkoituksenmukaisuutta. Tämä on tuloksellisuustarkastuksessa tulkittu taloudenhoidon tuloksellisuudeksi. Tarkastus kohdistuu sellaiseen toimintaan, jolla on merkitystä valtiontaloudelle, kuten organisaatiorakenteisiin ja rahoitusjärjestelmiin, toiminnan ohjaukseen ja johtamiseen ja toiminnan vaikutuksiin ja tehokkuuteen.


title: Valtiontalouden tarkastusvirasto

text: Finanssipolitiikan tarkastuksia valmistuu 1-2 vuodessa. Finanssipolitiikan tarkastus selvittää, onko valtion taloudellisesta asemasta sekä julkisen talouden kestävyydestä annettu oikea ja riittävä kuva. Tarkastus kohdistuu tällöin finanssipolitiikan päätöksenteon tietoperustan luotettavuuteen ja finanssipolitiikan hallintavälineiden toimivuuteen sekä tavoitteiden saavuttamiseen.


title: Valtiontalouden tarkastusvirasto

text: Tarkastusvirasto toteuttaa finanssipolitiikan valvontaa kansallisen FIPO-lain (869/2012) mukaisesti. Toiminto sijoittuu tarkastusvirastossa tuloksellisuustarkastuksen ja finanssipolitiikan tarkastuksen yksikköön. Valvontatehtävään kuuluu julkisen talouden suunnitelman laadinnan ja toteuttamisen valvonta, makroennusteiden luotettavuuden valvonta sekä vakaus- ja kasvusopimuksen noudattamisen valvonta.


title: Valtiontalouden tarkastusvirasto

text: Yksikön ylijohtaja on Marko Männikkö.


title: Valtiontalouden tarkastusvirasto

text: Tarkastusviraston hallintoyksikön tehtävänä on hoitaa viraston yleis- ja henkilöstöhallintoa sekä ICT-palveluja. Tehtäviin kuuluvat muun muassa taloushallinto, HR-toiminnot, hankinta-asiat, kulunvalvonta, turvallisuus- ja työsuojeluasiat sekä asiakirjahallinto.


title: Valtiontalouden tarkastusvirasto

text: Hallintoyksikössä valmistellaan yhteistyössä tarkastuksen toimintayksiköiden kanssa viraston toiminta- ja taloussuunnitelma ja talousarvioehdotus sekä toimintakertomus, annetaan oikeudellista neuvontaa sekä tuetaan ja avustetaan muita toimintayksiköitä niiden tehtävien hoitamisessa.


title: Valtiontalouden tarkastusvirasto

text: Yksikön hallintojohtaja on Mikko Koiranen.


title: Georgi Tšitšerin

text: Georgi Tšitšerin (, 24. marraskuuta 1872 – 7. heinäkuuta 1936) oli neuvostoliittolainen diplomaatti ja poliitikko, joka toimi Neuvostoliiton ulkoministerinä 1918–1930.


title: Georgi Tšitšerin

text: Venäjän aatelistoon kuulunut Tšitšerin opiskeli Pietarin yliopistossa ja työskenteli Venäjän ulkoministeriön arkistossa 1897–1903. Hän kiinnostui pian sosialismista ja joutui pakenemaan maasta tuettuaan vallankumouksellista toimintaa vuoden 1905 vallankumouksen yhteydessä. Tšitšerin oleskeli ulkomailla 13 vuotta ja liittyi tuona aikana Venäjän sosiaalidemokraattisen työväenpuolueen menševikkisiipeen.


title: Georgi Tšitšerin

text: Ensimmäisen maailmansodan sytyttyä Tšitšerin vastusti sotaa, mikä lähensi häntä Leninin bolševikkeihin. Tšitšerin vietti muutamia kuukausia vankilassa Isossa-Britanniassa vuonna 1917 sodanvastaisten kirjoituksiensa vuoksi. Hän palasi Venäjälle 1918 ja liittyi virallisesti bolševikkeihin.


title: Georgi Tšitšerin

text:
Tšitšerin toimi Lev Trotskin avustajana Brest-Litovskin rauhaan johtaneissa neuvotteluissa. Pian neuvotteluiden jälkeen Tšitšerin nimitettiin ulkoasiain kansankomissaariksi, jona hän toimi vuoteen 1930 saakka.
Hänen tiedetään toimittaneen nootin Viipurin tapahtumien takia Saksan Venäjän-suurlähettiläälle.


title: Gunnar Wennerström

text: Gunnar Erik Emanuel Wennerström (27. kesäkuuta 1879 Ör – 2. kesäkuuta 1931 Tukholma) oli ruotsalainen vesipalloilija, uimari ja olympiamitalisti. Hän edusti seuratasolla Stockholms KK:ta. Wennerström osallistui Lontoon olympialaisiin 1908 ja oli mukana maansa pronssia voittaneessa vesipallojoukkueessa. Hän oli mukana myös 1 500 metrin vapaauinnissa ja 4 × 200 metrin vapaauintiviestissä, mutta ei selviytynyt finaaliin saakka kummassakaan lajissa.


title: Step Up 3D

text: Step Up 3D on vuonna 2010 ensi-iltansa saanut elokuva, joka on jatko-osa elokuville "Step Up" ja "Step Up 2 the Streets". Elokuvan on ohjannut Jon Chu ja sen pääosia näyttelevät Sharni Vinson, Rick Malambri, Adam G. Sevani, Alyson Stoner, Harry Shum Jr. ja Christopher Scott.


title: Step Up 3D

text: Elokuvassa Moose lähtee opiskelemaan parhaimman ystävänsä Camillen kanssa, jossa ajautuu tanssibattleen samurai joukkueelaisen kanssa. Moosen pelastaa pulasta kaupunkilainen Luke, josta Moose saa hyvän ystävän. Pian Luke tapaa tytön nimeltä Natalie. Natalie liittyy Luken tanssiryhmään. Luke ja Natalie kuuluvat tiiviiseen newyorkilaiseen katutanssijaryhmään, johon myös Moose liittyy. Ryhmästä kehittyy niin hyvä että he pääsevät näyttämään taitojaan parhaiden katutanssijoiden tapahtumaan, joka muuttaa heidän elämänsä.


title: Espoon Taitoluisteluklubi

text: Espoon Taitoluisteluklubi on espoolainen 1979 perustettu taitoluisteluseura jossa on yli 700 jäsentä. Espoon Taitoluisteluklubi on jäsenenä Suomen Taitoluisteluliittossa (STLL) ja Etelä-Suomen Liikunta ja Urheilussa (ESLU).


title: Espoon Taitoluisteluklubi

text: Seuran menestynein luistelija on Sara Lindroos, jolla on vuoden 1994 kokelaiden SM-pronssi ja junioreiden Suomen ja Pohjoismaiden mestaruus vuodelta 1997. Samana vuonna myös seuran muodostelmajuniorijoukkue Energetics voitti SM- ja PM-kultaa.


title: Espoon Taitoluisteluklubi

text: Seuran motto on "Terällä, yksin ja yhdessä".


title: Ruth Ogbeifo

text: Ruth Ogbeifo (s. 18. huhtikuuta 1972) on nigerialainen painonnostaja ja olympiamitalisti. Hän voitti hopeaa alle 75-kiloisten sarjassa Sydneyn olympialaisissa 2000 ja oli samassa sarjassa kolmas Ateenan MM-kisoissa 1999.


title: Dugarsürengiin Oyuunbold

text: Dugarsürengiin Oyuunbold (; 25. joulukuuta 1957 Sükhbaatar – 2002) oli mongolialainen vapaapainija ja olympiamitalisti. Hän voitti pronssia alle 57-kiloisten sarjasta sekä Moskovan olympialaisissa 1980 että Méxicon MM-kisoista 1978.


title: Itkisitkö onnesta?

text: Itkisitkö onnesta? on Leevi and the Leavings -yhtyeen vuonna 1995 julkaistu single, jonka b-puolella on kappale "Vakosamettihousuinen mies". Single julkaistiin vuoden 1995 "Rakkauden planeetta" -albumilta.


title: Itkisitkö onnesta?

text: Kappaleen on säveltänyt, sanoittanut ja sovittanut Gösta Sundqvist.


title: Itkisitkö onnesta?

text: Lauri Tähkä versioi kappaleen vuonna 2009 julkaistulla "Onnen laulut" -kokoelma-albumilla.


title: Itkisitkö onnesta?

text: Musiikkitoimittaja Pasi Kostiainen olisi halunnut valita kappaleen vuoden 1995 Emma-tuomariston kokouksessa vuoden kappaleeksi, mutta palkinnonsaajaksi valittiin Sanin ja Samuli Edelmannin "Tuhat yötä". Kostiainen ihmetteli miksei tuomaristo päässyt kappaleen alkulauseen "itkisitkö onnesta, jos panisin sua kunnolla" yli, vaikka hänen mukaansa itse kappale kertoo jostain ihan muusta; se on Leavingsin "nerouden kiteytymä", jossa huumorilla ja alapäätyylillä koristellaan lohduton tarina ja "kohottava" kertosäe.


title: Aage Eriksen

text: Aage Invar Eriksen (5. toukokuuta 1917 Notodden – 17. kesäkuuta 1998 Notodden) oli norjalainen kreikkalais-roomalaisen tyylin painija ja olympiamitalisti. Hän edusti seuratasolla kotikaupunkinsa Snøgg-seuraa. Eriksen osallistui olympialaisiin vuosina 1948–1952 ja voitti hopeaa alle 67-kiloisten sarjasta Lontoon kisoista 1948. Vuonna 1952 vastaavassa sarjassa tie katkesi suoraan kahteen tappioon. Hän voitti kotimaansa mestaruuden kreikkalais-roomalaisessa painissa 10 kertaa ja vapaapainissa kaksi kertaa vuosina 1937–1955.


title: Snake Eyes (Action Force -hahmo)

text: Snake Eyes on Action Force -universumissa esiintyvä sankari. Hasbron ja Larry Hama luoma hahmo esiintyi ensimmäisen kerran vuonna 1982 A Real American Hero lelusarjassa.


title: Snake Eyes (Action Force -hahmo)

text: Snake Eyes on koodinimi nimettömälle sotilaalle G.I. Joe ryhmässä. Hän on liikkeiltään hiljainen ja nopean tappava, sekä usean kamppailulajin taitaja, kuten karaten, kungfuun ja jujutsun. Hän käyttää aseenaan ninjatō-miekkaa ja konepistoolia, sekä muita pienempiä teräaseita, kuten puukkoja.


title: Snake Eyes (Action Force -hahmo)

text: Sen historiasta ja taustasta ei ole tietoa tai se on useimmiten luokiteltu salaiseksi. Snake Eyes on arvoltaan vääpeli ja on entinen Yhdysvaltain armeijan erikoisjoukkojen johtaja. Hasbro esitteli hahmon alun perin kommandona vuonna 1982, kunnes vuoden 1984 Marvelin sarjakuvissa sen taustaan lisättiin ninjamestarin arvo. Lisäksi se kertoi taustatarinan Snake Eyesin mykkyyteen, joka johtui räjähtäneen helikopterin ikkunasta. Myöhemmin IDW Publishingin julkaisemissa sarjakuvissa Snake Eyes menetti puhekykynsä sairaalan räjähdyksessä.


title: Snake Eyes (Action Force -hahmo)

text: Snake Eyes esiintyi ensimmäisessä vuonna 1983.


title: Snake Eyes (Action Force -hahmo)

text: Snake Eyes oli Duken ja Stalkerin kanssa, kun Cobra hyökkäsi G.I. Joe erikoisjoukkojen tukikohtaan, jossa se tuhosi suuren määrän Skystriker hävittäjiä. Hyökkäyksen jälkeen hänelle annettiin tehtävä soluttautua yhdessä Scarlettin ja Stalkerin kanssa armeijan tukikohtaan kokeillakseen heidän turvatoimia. Cobra hyökkää samaiseen tukikohtaan ja onnistuu varastamaan vakoilusatelliitin MASS laitteen avulla. Joe erikoisjoukot rakentavat oman laitteensa kukistaakseen Cobran ja lähettävät Snake Eyesin yhdessä Snow Jobin, Scarlettin, Flashin ja Tripwirein kanssa pohjois napapiiriin hakemaan kristalleja. He joutuvat ansaan luolassa ja joutuvat kohtaamaan SNAKESit, mutta selviävät huonosti taistelleista ja organisoiduista mekaanisista joukoista. Snake Eyes saa myrkytyksen radioaktiivisesta kaasusta ja päättää sulkea itsensä iskunkestävän lasikuidun taakse. Joe erikoisryhmä joutuu jättämään Snake Eyesin taakseen ja olettaa hänen kuolevan kaasuun. Eräs sokea mies sattuu paikalle ja pelastaa Snake Eyesin viemällä majaansa, jossa hän parantaa kommandon radioaktiivisen myrkytyksen yrteillä. Mies antaa reittiohjeet palata takaisin kaupunkiin, jonka kautta Snake Eyes saapuu takaisin erikoisjoukkonsa tukikohtaan. Hän osallistuu vielä tohtori Vandermeerin pelastusoperaatioon, jossa Cobra joutuu samalla kiinniotetuksi.


title: Snake Eyes (Action Force -hahmo)

text: Snake Eyes suoritti tehtäviä useimmiten Duken johtamassa joukoissa vuoden 1985 animaatiosarjassa Action Force.


title: Snake Eyes (Action Force -hahmo)

text: Snake Eyes matkasi ensimmäisessä tehtävässään yhdessä Shipwreckin kanssa Cobran maanalaiseen tehtaaseen meren kautta, jossa he saivat haltuunsa Cobran käyttämän kuutioiden toiminnan salaisuudet sisältäneen CD:n. He onnistuvat sulautumaan joukkoon, mutta paljastuttuaan saavat perään Cobran sotilaat. Kaksikko onnistuu pakenemaan maan päälle ja yrittävät aluksi piiloutua paikalliseen ravintolaan jonne eräs Cobran agentti saapuu ja yrittää napata heidät kiinni. Snake Eyes ja Shipwreck saavat kuitenkin yllättäen apua klubissa esiintyneeltä laulajalta Satinilta, joka onnistuu harhauttamaan Cobran miehet tiehensä. Satin auttaa kaksikkoa ulos Cobran kaupungin alueelta, josta he jatkavat matkaa lehmillä kohti G.I. Joen päämajaa vieden kuutioiden toimintoja sisältäneen CD:n mukanaan. Tämän ja Quick Kickin avulla he onnistuvat tuhoamaan pimeyden pyramidin ja Cobra Commanderin aikeet. Cobra Commander yritti vielä Crimsonin veljesten mukana tuhota Joen joukot salaisella aseellaan, mutta Snake Eyes pysäytti vihollisen aikeet yhdessä Shipwreckin ja Satinin kanssa.


title: Snake Eyes (Action Force -hahmo)

text: Sittemmin Snake Eyes sai tehtävän yhdessä Duken, Recondon, Scarlettin ja Rock'N Rollin kanssa suojella tohtori Shakuria Cobralta. He kuitenkin epäonnistuivat tehtävässään Cobran yllätettyä heidät väijytyksen päätteeksi. Recondon avulla he saavat selville Cobran tukikohdan ja yrittävät aluksi ilmatilan kautta päästä tukikohtaan, mutta Cobran joukot ampuvat heidät alas. Ryhmä joutui viidakon kulkemaan viidakon läpi kohti Cobran tukikohtaa. Matkalla Snake Eyes pelasti Rock'N Rollin putoamasta kuoppaan, jonka pohjalla oli piikkejä. Lisäksi hän pelasti Duken hyeenoilta. Ryhmä onnistui lopulta viime hetkellä estämään Cobra Commanderin aikeet tuhota maailma laavan aktivointilaitteella.


title: Snake Eyes (Action Force -hahmo)

text: Sittemmin Snake Eyesilla oli pieni tehtävä Spritin kanssa, kun heidät lähetettiin pelastamaan Cobran tyrmään vangitut Scarlett ja Ripcord.


title: Snake Eyes (Action Force -hahmo)

text: Snake Eyes on osa Sigma 6 joukkoa. Hänen pahinta vastustajaansa Storm Shadow'ta viitataan veljeksi, mutta sarjassa ei käy ilmi onko hän veriveli vai pelkästään klaanin kautta muodostunut veljesmäinen suhde. Storm Shadow on Cobran aivopesty agentti, joka syyttää Snake Eyesia Arashikage ninjaklaanin pilaamisesta.


title: Snake Eyes (Action Force -hahmo)

text: Sarjassa Jinx ja Kamakura ovat Snake Eyesin oppilaita.


title: Snake Eyes (Action Force -hahmo)

text: Snake Eyes kuului Duken johtamaan G.I. Joe joukkoon, joka oli juuri saanut yllättävän uhrin, kun Bazooka oli kuollut ilman selvää johtolankaa miten se oli tapahtunut. Doc tutki kuolinsyytä, mutta löysikin ruumiin suusta pienen käärön. Scarlett tunnisti käärön sisällön olevan Arashikage klaanin symboli ja antoi sen Snake Eyesille, joka käytti mustavaloa saadakseen piilotetun viestin esille. Viestissä Storm Shadow kutsui hänet takaisin klaanin kotipaikalle, jossa hän haastaisi Snake Eyesin viimeiseen taistoon. Snake Eyes matkaa kohti Arashikage saarta ja tappaa paikan päällä aluetta vartioivat Cobran sotilaat. Hän astelee portaita pitkin kohti harjoitusaluetta, jossa Snake Eyes muistelee aikaa, jolloin hän yritti estää mestarinsa kuoleman, mutta joutui myös itse ammutuksi ja menetti puhekykynsä. Samassa Storm Shadow ilmaantuu paikalle haastetta varten ja kertoo todellisen syyn miksi hän vihaa Snake Eyesia. Heidän mestarinsa oli Storm Shadown setä ja hän oli vihoissaan siitä ettei hän opettanut tappavaa liikettä hänelle ja suosi muutoinkin enemmän Snake Eyesia antaessaan tälle yksityisiäopetuksia. Tappelun alkaessa Storm Shadow saa aluksi etulyöntiaseman vaikkakin Snake Eyes onnistuu viiltämään miekallaan Storm Shadowta. Molemmat päättäväät taistella ilman miekkaa kun oman miekkansa menettänyt Snake Eyes onnistuu katkaisemaan Storm Shadown miekan kädellään. Storm Shadow on tappaa hänet ja uhkaa oppineen kuudenteen liikkeeseen asti, joita heille opetettiin. Sen sijaan hän on myhäilee ettei Snake Eyes ole oppinut kuin viidenteen liikkeeseen, mutta saa pian huomata setänsä sittenkin opettaneen Snake Eyesille seitsemännen liikkeen, jolla hän tappaa Storm Shadown.


title: Snake Eyes (Action Force -hahmo)

text: Hän päättää haudata entisen kilpailijansa lähellä olevaan vuoristoon ja joutuu samalla lähtemään takaisin päämajaan helikopterin tullessa hakemaan häntä. Snake Eyes matkaa ryhmän mukana kohti viimeistä tehtävää etsiä ja tappaa Cobra Commander.


title: Snake Eyes (Action Force -hahmo)

text: Ray Park esitti Snake Eyesia vuoden 2009 elokuvassa ja Leo Howard esitti hahmoa lapsena.


title: Snake Eyes (Action Force -hahmo)

text: Snake Eyes oli jäänyt orvoksi 10-vuotiaana, joka löysi tiensä Arashikage klaaniin Tokiossa, jossa hän joutui tappeluun Thomas Arashikagea vastaan varastettuaan klaanin ruokaa. Heidän mestarinsa kuitenkin oli vakuuttunut nuoren pojan taistelutaidoista ja otti hänet huostaansa antaen samalla tälle nimeksi Snake Eyes. Muutaman vuoden aikana Snake Eyes sparrasi Arashikagea vastaan häviten vastustajalleen useaan otteeseen. Hän kuitenkin saavutti harjoittelun tuloksena paremman tekniikan ja onnistui voittamaan Arashikagen ja nousi klaanin mestarin suosikiksi. Tästä kateellisena Arashikage tappoi mestarinsa ja pakeni tiehensä. Snake Eyes teki sittemmin vaitiololupauksen ja vannoi kostaavansa mestarinsa kuoleman. Saatuaan selville Arashikagen olevan nyt Storm Shadow ja osallisena salaperäistä järjestöä. Snake Eyes hakee odotettua kostoaan ja onnistuu vihollisen päämajassa tappamaan Storm Shadow'n.


title: Vammalan aluesairaala

text: Vammalan aluesairaala on Sastamalassa toimiva Pirkanmaan sairaanhoitopiirin sairaala. Sairaala tarjoaa sekä somaattista että psykiatrista hoitoa. Vammalan aluesairaalan synnytykset ovat siirtyneet Tampereelle Taysiin.


title: Vammalan aluesairaala

text: Sairaalan kotisivut


title: Svetlana Gladyševa

text: Svetlana Aleksejevna Gladyševa (; s. 13. syyskuuta 1971 Ufa) on venäläinen alppihiihtäjä ja olympiamitalisti. Hän edusti seuratasolla Sukolovo Moskovaa. Vauhtilajeihin erikoistunut Gladyševa voitti hopeaa supersuurpujottelusta Lillehammerin olympialaisissa 1994 ja pronssia syöksylaskusta Saalbachin MM-kisoissa 1991. Maailmancupin kilpailuissa hän oli vain harvoin palkintopallilla ja voitti ainoastaan yhden kilpailun, syöksylaskun Vailissa 1996.


title: Marja Pyykkö

text: Marja Pyykkö (s. 26. maaliskuuta 1975) on suomalainen ohjaaja.


title: Marja Pyykkö

text: Pyykön elokuvaura alkoi jo lapsena vauvan roolissa Risto Jarvan elokuvassa "Mies, joka ei osannut sanoa ei" (1975). Lapsena hän esiintyi muun muassa Päivi Hartzellin elokuvassa "Lumikuningatar" (1986). Raimo O. Niemen ohjaamassa elokuvassa "Kissan kuolema" (1994) Pyykkö näytteli Nittaa, joka oli yksi päärooleista. Myöhemmin hän teki elokuva- ja teatterirooleja ja pyrki Teatterikorkeakouluun, kunnes siirtyi pysyvästi ohjaajaksi. Pyykkö opiskeli Taideteollisen korkeakoulun ohjaajalinjalla 2002–2008 ja on koulutukseltaan taiteen maisteri.


title: Marja Pyykkö

text: Pyykkö on ohjannut muun muassa elokuvat "Sisko tahtoisin jäädä" (2010) ja "Kekkonen tulee!" (2013) sekä televisiosarjat "Mustat lesket" (2014) ja "Koukussa (2015)." Pyykön on määrä ohjata Miika Nousiaisen "Juurihoito"-romaanista tehtävä elokuva, johon tuotantoyhtiö Kaiho Records osti elokuvaoikeudet joulukuussa 2016.


title: Marja Pyykkö

text: Pyykön äiti oli elokuvatyöläinen Nadja Pyykkö. Marja Pyykön aviomies on kuvaaja Konsta Sohlberg. Heillä on kaksi lasta.


title: Sara Canning

text: Sara Canning (s. 14. heinäkuuta 1987) on kanadalainen näyttelijä, joka tunnetaan parhaiten roolistaan Jenna Sommersina CW:n draamasarjassa "The Vampire Diaries".


title: Sara Canning

text: Canning syntyi Ganderissa, Newfoundlandissa, Kanadassa Wayne ja Daphne Canningille ja varttui Kanadan Sherwood Parkissa, lähellä Edmontonia. Canning harrasti kilpaluistelua ja kiinnostui teatterista opiskellessaan "F.R. Haythorne Junior High" -koulussa. Canning näytteli useassa teatterituotannossa "Bev Facey Community High School" -koulua käydessään ja näytteli kotikaupunkinsa Festival Placessa.


title: Sara Canning

text: Canning teki näyttelijädebyyttinsä 18-vuotiaana George Orwellin romaaniin perustuvassa näytelmässä "Vuonna 1984" Citadel Theatressa Edmontonissa. Canning alkoi opiskella Albertan yliopistossa pääaineenaan taiteet ja harkitsi myös journalismin opiskelua. Canning kuitenkin jätti opintonsa kesken ja muutti Vancouveriin 19-vuotiaana panostaakseen näyttelijän uraansa. Hän valmistui vuoden kestävästä näyttelijän koulutuksesta Vancouver Film Schoolista.


title: Sara Canning

text: Canning löysi itselleen agentin ja aloitti näyttelemisen Vancouverissa tuotetuissa televisiosarjoissa ja televisioelokuvissa. Hänen ensimmäinen roolinsa oli Nicky Hiltonin rooli elokuvassa "Paparazzi Princess: The Paris Hilton Story" vuonna 2008. Vuonna 2009 Canning vieraili sarjoissa "Smallville" ja "Kyle XY" sekä näytteli tositapahtumiin perustuvassa elokuvassa "Taken in Broad Daylight" Anne Slutia.


title: Sara Canning

text: Vuonna 2009 Canning näytteli elokuvassa "Black Field". Kolme viikkoa "Black Field" -elokuvan kuvausten jälkeen Canning sai roolin CW:n draamasarjasta "The Vampire Diaries".


title: Sara Canning

text: Canning esittää sarjassa Jenna Somersia, Elena Gilbertin (Nina Dobrev) ja tämän pikkuveljen Jeremyn (Steven R. McQueen) tätiä ja holhoojaa.


title: Auringonkukat

text: Auringonkukat ("Helianthus") on suku asterikasvien ("Asteraceae") heimossa. Suvun lajit ovat alun perin kotoisin Pohjois-Amerikasta.


title: Auringonkukat

text: Auringonkukat ovat yksi- tai monivuotisia kookkaita ruohovartisia kasveja. Alimmat lehdet sijaitsevat vastakkaisesti, ylimmät tavallisesti kierteisesti. Kukinto on kookas mykerö. Mykeröpohjus on lähes litteä ja suomuinen. Mykerön laitakukat ovat neuvottomia ja keltaisia kielikukkia. Kehräkukat ovat ruskehtavia tai keltaisia torvikukkia. Hedelmä on pitkulainen ja tylpän särmikäs pähkylä, jossa on kaksi varhain varisevaa sukasta.


title: Aleksei Aidarov

text: Aleksei Petrovitš Aidarov (; s. 15. marraskuuta 1974 Sverdlovsk, Venäjän SFNT) on alun perin valkovenäläinen ampumahiihtäjä ja olympiamitalisti. Vuodesta 2006 lähtien hän on edustanut Ukrainaa. Hän edustaa seuratasolla Dynamo Minskiä. Aidarov voitti pronssia Naganon olympialaisissa 1998 20 kilometrin henkilökohtaisella matkalla, jonka lisäksi hän on voittanut MM-kisoissa viesteistä neljä mitalia, joista yksi on kultainen, yksi hopeinen ja kaksi pronssisia.


title: Michael Moriarty

text: Michael Moriarty (s. 5. huhtikuuta 1941 Detroit, Michigan) on yhdysvaltalainen näyttelijä, käsikirjoittaja ja ohjaaja. Emmy-palkinnon hän on saanut televisioelokuvasta "The Glass Menagerie" (näytelmän "Lasinen eläintarha" pohjalta 1974), minisarjasta "Polttouhrit" (1978) ja televisioelokuvasta "James Dean" (2002). Erich Dorfin roolista "Polttouhreissa" hän sai myös Golden Globe -palkinnon. Tony-palkinnon Moriarty sai vuonna 1974 näytelmästä "Find Your Way Home". Moriarty näytteli vuosina 1990–1994 apulaispiirisyyttäjä Benjamin "Ben" Stonea televisiosarjassa "Kova laki", ja oli jokaisena vuotena roolistaan ehdolla Emmyn saajaksi.


title: Rock Rallye 77

text: Rock Rallye 77 on Finnlevyn julkaisema kokoelma-albumi vuodelta 1977. Se on tulos Suosikki-lehden ja Finnlevyn halusta kartoittaa Suomen nuorisomusiikkiyhtyeet myös pääkaupunkiseudun ulkopuolella. Suosikki Rock Rally järjestettiin helmikuussa ja etsittiin uusia levytyskelpoisia pop- ja rockyhtyeitä maakunnista. Kaikki levylle valitut yhtyeet olivat ensimmäistä kertaa studiossa.


title: Rock Rallye 77

text: Kokoelma-albumin ovat tuottaneet Pekka Kotilainen ja Pekka Helin ja sen on äänittänyt Pekka Nurmikallio Microvox-studiossa.


title: Rock Rallye 77

text: Levykannen on suunnitellut Topi Niiranen ja kannen on painanut Paperityö Oy.


title: Rock Rallye 77

text: A-puoli


title: Rock Rallye 77

text:
1. My Rock & Roll Lady - 3:35
2. Pikku nainen - 4:07
3. Love Me Like a Child - 4:15
4. I Only Dance Once - 4:40
5. My Angel - 3:02
6. Viis B 66 - Class of 57 - 2:58


title: Rock Rallye 77

text: B-puoli


title: Rock Rallye 77

text:
1. Come On - 3:11
2. Close Your Eyes – 4:14
3. Kivisydän - 3:00
4. I Saw the City - 3:48
5. Muistan vielä sun - 3:35
6. Dream - 3:14


title: Rock Rallye 77

text: Kappaleiden kopiointioikeudet kuuluvat Fazerille ja A-puolen päätöskappaleen osalta Scandialle.


title: Rock Rallye 77

text: "Rock Rallye 77" LP (Finnlevy FL 5035, 1977)


title: Candice Accola

text: Candice Rene King (o.s. Accola; s. 13. toukokuuta 1987 Houston, Texas) on yhdysvaltalainen näyttelijä ja laulaja, joka tunnetaan parhaiten roolistaan CW:n kauhu-fantasiasarjassa "Vampyyripäiväkirjat".


title: Candice Accola

text: Accola syntyi Houstonissa ja varttui Edgewoodissa, Floridassa. Hänen isänsä Kevin on kirurgi ja äiti Carolyn on entinen ympäristöinsinööri. Molemmat Accolan vanhemmat ovat aktiivisia poliitikkoja. Hänellä on yksi nuorempi veli. Accolan sukujuuret ovat Englannista, Sveitsistä, Ranskasta ja Norjasta.


title: Candice Accola

text: Agentti löysi Accolan tämän ollessa teini-ikäinen. Sen seurauksena Accola muutti Los Angelesiin kesken juniorivuoden Lake Highland Preparatory Schoolissa. Kuusi kuukautta myöhemmin hän sai levytyssopimuksen ja julkaisi albumin nimeltä "It’s Always the Innocent Ones". Accola suoritti high schoolin loppuun ja valmistui vuonna 2005. Hän esiintyi ensimmäisessä elokuvassaan "Pirate Camp" vuonna 2007. Accola on myös vieraillut suosituissa televisiosarjoissa, kuten "Ensisilmäyksellä", "Supernatural" ja "Kampus Greek". Hän on myös näytellyt elokuvissa kuten "On The Doll", "Juno", "Deadgirl" ja "X's & O's".


title: Candice Accola

text: Ennen "Vampyyripäiväkirjoja" Accola toimi Miley Cyrusin taustalaulajana "issa" sekä elokuvassa "".


title: Candice Accola

text: "Vampyyripäiväkirjoissa" Accola on esiintynyt ensimmäiseltä tuotantokaudelta vuodesta 2009 lähtien. Hän näyttelee Elena Gilbertin ja Bonnie Bennettin parasta ystävää Caroline Forbesia.


title: Candice Accola

text: Vuonna 2010 Accola vieraili televisiosarjassa "Drop Dead Diva" Jessica-nimisenä Confetti-popryhmän jäsenenä yhdessä Mackenzie Mauzyn kanssa.


title: Candice Accola

text: Accola seurusteli The Fray -yhtyeen kitaristin Joe Kingin kanssa heidän tavattuaan Super Bowlissa 2011. He kihlautuivat vuonna 2013 ja solmivat avioliiton lokakuussa 2014. Accolasta tuli myös äitipuoli Kingin kahdelle tyttärelle. Elokuussa 2015 Accola ja King ilmoittivat odottavansa ensimmäistä yhteistä lastaan. Accola synnytti tyttären nimeltä Florence May King tammikuussa 2016.


title: Marco Rodríguez

text: Marco Antonio Rodríguez Moreno (s. 10. marraskuuta 1973 México, Meksiko) on meksikolainen jalkapallotuomari. Ammatiltaan hän on liikunnanopettaja. Hän on toiminut kansainvälisenä tuomarina vuodesta 1999 lähtien ja hänen ensimmäinen kansainvälinen ottelunsa oli Paraguayn ja Guatemalan kohtaaminen maaliskuussa 1999. Hän on tuominnut muun muassa kaksissa MM-kilpailuissa ja Copa Américassa.


title: Zach Roerig

text: Zachary George Roerig (s. 22. helmikuuta 1985) on yhdysvaltalainen näyttelijä, joka tunnetaan parhaiten rooleistaan Casey Hughesina sarjassa "As the World Turns" ja Matt Donovanina draamasarjassa "Vampyyripäiväkirjat".


title: Zach Roerig

text: Roerig syntyi Montpelierissä, Ohiossa Andrea ja Daniel Roerigille. Roerigilla on myös pikkusisko nimeltä Emily (s. 1989). Roerig valmistui "Montpelier High School" -koulusta, jossa hän harrasti jalkapalloa ja painia. Varttuessaan Roerig teki töitä yhdessä isänsä ja isoisänsä hautakiviliikkeessä.


title: Zach Roerig

text: Roerig näytteli Casey Hughesia televisiosarjassa "As the World Turns" vuodesta 2005 vuoteen 2007. Lähdettyään sarjasta Roerig alkoi näytellä sarjassa "One Life to Live" Hunter Atwoodin roolissa. Roerig on myös näytellyt suosituissa sarjoissa, kuten "Unelmien kentät". Tällä hetkellä Roerig näyttelee Matt Donovania CW:n draamasarjassa "Vampyyripäiväkirjat".


title: Mitäs me spartalaiset

text: Mitäs me spartalaiset () on vuonna 2008 valmistunut Jason Friedbergin ja Aaron Seltzerin ohjaama ja käsikirjoittama komediaelokuva. Elokuva parodioi useita elokuvia, kuten "300", "The Transformers", "Shrek" ja "Happy Feet" sekä useita televisiosarjoja, kuten "American Idol", "Huippumalli haussa" ja "Ruma Betty". Elokuvassa esiintyy myös useita julkisuuden henkilöiden imitaatioita, kuten Paris Hilton, Britney Spears, Lindsay Lohan ja Brad Pitt.


title: Mitäs me spartalaiset

text: Spartan kuningas Leonidas (Sean Maguire) johtaa 13-miehisen armeijansa sotaan jumalkuningas Xerxesiä (Ken Davitian) vastaan, kieltäydyttyään luovuttamasta maatansa tälle. Matkalla vastaan tulee kyttyräselkäinen Paris Hilton, joka suostuu auttamaan Leonidasta sodan voittamisessa, kunhan vain pääsisi mukaan sotimaan. Leonidas kieltäytyessä avusta Hilton menee Xerxesin luo ja kertoo tälle tavan voittaa, mutta vaatii puhdasta rikosrekisteriä, Chanelin uutta käsilaukkua ja kyttyrän poistamista vastaan. Toiveet toteutuvat ja Xerxesin joukot piirittävät Leonidaksen joukot jättimäisen trikkitaustan avulla. Lopuksi Transformeriksi muuttunut Xerxes kaatuu Leonidaksen ja hänen joukkojensa päälle tappaen kaikki, ja myös itsensä.


title: Alajärvi (järvi Alajärvellä)

text: Alajärvi on järvi Alajärvellä Etelä-Pohjanmaalla. Se laskee Kurejoen kautta Lappajärveen ja on osa Perämereen laskevaa Ähtävänjoen vesistöä. Alajärveen laskevia jokia ovat Levijoki ja Kuninkaanjoki. Yleisimmät kalalajit ovat ahven, hauki ja särki. Veden laatu on huono. Nimestään huolimatta Alajärvi on ylimmällä korkeudella Järviseudun kuntia nimenneistä järvistä.


title: Michael Trevino

text: Michael Trevino (s. 25. tammikuuta 1985) on yhdysvaltalainen näyttelijä, joka tunnetaan parhaiten roolistaan Tyler Lockwoodina CW:n draamasarjassa "The Vampire Diaries".


title: Michael Trevino

text: Trevino varttui Montebellossa, kaliforniassa ja myöhemmin Valenciassa, Kaliforniassa. Trevinon äiti on alun perin Meksikon Zacatecasista ja isä Kalifornian Fresnosta.